“Polita da lehiaketa hau herritar batek irabaztea, herriko irudi bat markatu behar delako”. Noticias de Gipuzkoa\nOskarbi Sein Hernaniko San Joan jaietako kartelaren egilea\n“Polita da lehiaketa hau herritar batek irabaztea, herriko irudi bat markatu behar delako”\nTenperatura igoerek herriko jaien etorrera iragartzen dute eta horiekin batera festetako kartel lehiaketeten irabazleak ezagutzen hasten gara. Hernaniko San Joanetakoa herrikoa den Oskarbi Sein diseinatzaile grafikoak egin du\nAitziber Muga - Domingo, 8 de Mayo de 2016 - Actualizado a las 06:15h\nHernani- Zergatik erabaki zenuen San Joanetako kartel lehiaketara aurkeztea?\n-Ez dago historia handi bat atzetik. Enteratu nintzen lehiaketa martxan zegoela eta aurkezteko epea zabalik zegoela eta langabezian nagoenez, denbora libre gehiago daukat, eta aurkeztea erabaki nuen. Beste proiektu batean nengoen, baina bukatzen ari nintzenez, lehiaketa prestatzea pentsatu nuen.\nBeste urtetan lehiaketa honetara aurkeztu izan al zara?\n-Ez naiz oso lehiaketa zalea. Orain dela hiru bat urte aurkeztu nintzen, baina ez nuen zorterik eduki. Bestalde, 2001ean inauterietako kartel lehiaketara ere aurkeztu nintzen eta irabazi egin nuen ere.\nZergatik ez zara gehiagotan aurkeztu?\n-Beti ere denbora falta nuen, baina zailena da ez dakizula oso ondo zer ari diren bilatzen. Agian marrazki bat aurkezten duzu, baina agian ez da hori nahi dutena. Beti daukazu zalantza edo beldur hori, ez dakizula zer ari diren bilatzen. Lan handia egin dezakezu, baina saritua ez izan. Nik esaten dut lehiaketak arrautza bat bezala direla. Zuk agian sekulako tortila egiten duzu, baina agian arrautza frijitu bat nahi dute.\nAurten saria lortu izanak anima-tzen al zaitu datorren urtean ere lehiaketara aurkeztera?\n-Behin irabaziak ez dizu ahalmen berezirik ematen berriz ere irabazteko. Ez nau animatzen ezta desanimatzen ere. Beste behin enteratzen banaiz horrelako lehiaketaren bat dagoela, denboraren arabera erabakiko nuke aurkeztu edo ez.\nZein teknika erabili duzu zure lanean?\n-Txapeltxoa eskultura txiki baten bidez egin nuen etxean eta horri argazki bat atera nion. Ondoren irudi batzuekin collage bat egin nuen eta sua marraztu nuen. Teknika desberdinak erabili ditut eta gero denak batera montatu ditut.\nAzkeneko urteetan argazki muntaiak nagusitu dira festetako karteletan.\n-Bai, azkeneko urteetan argazki muntaietara jo izan dute lanek. Azkenean muntatzeko errazagoak edo azkarragoak dira. Baina ez dakit urtero zer aurkezten den eta agian aurkezten diren lan gehienak ildo horretatik doaz. Edo baliteke teknika desberdinetako lan asko aurkeztea eta epaimahaiak argazkiak lehenestea. Ez dakizu urtetik urtera ildo beretik jarraitu nahi duten edo zerbait desberdina nahi duten.\nEspero al zenuen lehiaketa irabaztea?\n-Ez nuen espero. Azkenean zu aurkezten zara eta ez dakizunez zer bilatzen ari diren eta besteek zer aurkeztu duten, bada zaila da jakitea. Nik nirea aita batek bere umea bezala defendatzen dut, baina, objetiboki, nik ere zein kartel aukeratu ez nuke jakingo.\nZer da zailena kartel bat diseina-tzeko orduan? Ideia on bat eduki-tzea?\n-Hernaniko kartelean badirudi guztiek elementu berdinak erabiltzen ditugula, azkeneko urteei begiratzen badiogu. Udaletxea, akerrak edo Azeri dantza azaldu behar diren elementuak direla dirudi. Badaude hortik ateratzeko beldur batzuk. Agian beste zerbait egiten ausartzen bazara, hori saritzen dute. Ideia bat izan arte, burua zenbait egunetan martxan izaten duzu. Niri txapelaren ideia etorri zitzaidanean iruditu zitzaidan egingarria zela eta hortan hasi nintzen. Egia da, daukazun ideia eta azkenean kartelean irudikatzen duzuna ez dela berdin-berdina. Baina aurrena, irudia buruan izan behar duzu eta gero lanean hasi.\nZu hernaniarra izanik uste al duzu jaien esentzia hobeto transmitutu dezakezula herrian bizi ez den beste batek baino?\n-Nik uste dut herriko batek irabaztea ondo dagoela. Azkeneko urteetan sari asko herriarekin loturarik ez duten pertsonek irabazi dute. Adibidez, inauterietako kartel bat nire Urretxuko lagun batzuek eskuratu zuten eta zilegi iruditzen zait. Baina niretzako polita da herritar batek irabaztea, herriko irudi bat markatu behar delako. Nahiago dut akerraren zirriborro bat herriko haur batena, kanpokoa den norbaiten kriston plasmazioa baino. Nik uste dut San Joan jaietako kartel lehiaketa hau oso polita dela.\nGipuzkoako txokorik maiteena. Hernanitik Goizuetara dagoen edozein erreka txoko.\nPaisaia idiliko bat. Igeldoko atrakzio parkea. Badirudi denbora gelditu dela.\nMendi bat. Adarra, gertu dagoelako.\nHondartza bat. Orioko hondartza, aste honetan lehenengo bainua hartu dut.


Domekara arte, Euskararen Eguneko ospakizunak, Mesedeetako egoitzan - plaentxia.eus\nDomekara arte, Euskararen Eguneko ospakizunak, Mesedeetako egoitzan\nUbane Madera 2017-11-29 09:51 Euskara\nBihar, eguena, hasi eta domekara bitartean makinatxo bat jarduera izango dituzte Mesedeetako Ama Egoitzako bizilagunek, Euskararen Egunaren baitan. Besteak beste, txapel jaurtiketa, arto aletzea eta lokotx bilketa egingo dute, eta trikitilarien bisita izango dute. Bestalde, abenduaren 5ean, Boluntarioen Nazioarteko Eguna ospatuko dute.\nMesedeetako egoiliarrak dantzan, Gaztañerreren bueltan. | Ikusi handiago | Argazki originala\nEgueneko ekitaldiari dagokionez, 11:30ean EuskaraX saioa izango dute. Barikuan, berriz, 16:30ean, talo ikastaroa egin eta taloak jango dituzte.\nArto aletzea eta beste\nAsteburuan izango dira, baina, ekitaldirik nabarmenenak. Hain justu, zapatuan, 17:00etan, euskal probak egingo dituzte: arto aletzea, lokotx bilketa eta txapel jaurtiketa. Eta domekan, berriz, 11:00etan trikitilarien bisita izango dute eta 17:00etan, EuskaraX proiektuaren azken saioaren ostean, muralak egingo dituzte.\nBestalde, datorren martitzenean, abenduaren 5ean, Boluntarioen Nazioarteko Eguna da. Eta ordurako ere ekitaldiak iragarri dituzte. 17:00etan hasita, erakunde laguntzaileei harrera egingo diete, aurresku eta guzti. 17:30ean, berriz, esker oneko gutuna eta diplomak emango dizkiete; 18:00etarako iragarri dute boluntarioen muralaren aurkezpena eta lunch batekin borobilduko dituzte ospakizunak.\n1 Goxo prestatu eta goxo bazkaldu zuten haragi gisatua Itxaropena Elkartean\n2 ‘Herri Txiki Infernu Handi’, bihar, kiroldegian\n3 Finalista Eguna eta baba-jana, aurtengo jarduna borobiltzeko\n4 Zergak eta presoak hizpide, besteak beste, osoko bilkuran\n5 Espainiako Arte Eszenikoen saria irabazi du Jokin Oregiren Marie de Jongh konpainiak\n6 Euskal herriko 29. hiru txirlo txapelketa\nAraceli Maiztegi, ahobizi: "Guk etxean beti euskaraz egiten genuen, aita oso gogorra zen horretan"\nIxa Rodriguez, belarriprest: "Nik nahi dut euskaraz gehiago egitea eta horretan ahaleginduko naiz"\nOier Oregi, ahobizi: "Nik erdarara aldatzen dut ulertzen ez didatenean"\nAsun Aranda, belarriprest: "Askok ez dakite nik euskaraz egiten dudanik eta erdaraz egiten didate"\nEuskaraldiaren abestiaren koreografia osatu du Ainhize Solaunek\nEnpresarean Azokaren laugarren edizioa badator\nDavid Rascon elkarrizketatu dute telebistan Euskaraldia dela eta\nEuskaraldiaren lokala zabalik dago arratsaldero, informazioa eskaintzeko eta izena eman ahal izateko\nSoraluzeko Berbalagunek eguenean hasiko dute ikasturtea “berba-potea”-rekin\nEuskaraz bizitzeko aukera mordoa daude


Gaiztoenetan gaiztoenak dakartza Atx teatroak - Busturialdeko Hitza : Busturialdeko Hitza\nGaiztoenetan gaiztoenak dakartza Atx teatroak\nGaiztoak, gaiztakeriak, pekatariak eta pekatuak. Umorea baliatuta, ‘7ak bat’ antzezlan satiriko-feminista taularatuko du Atx Teatroak gaur, Gernika-Lumoko Lizeo Antzokian. Emanaldia 20:30ean hasiko da.\nAntzezlana Lizeo antzokian\nGaiztoak al gara? Pekatariak gara? Gure kulturak inposatu dizkigun zazpi pekatu kapitalak taula gainean lekua hartuko dute gaur: 7ak bat. Horrela du izena Atx Teatroak Lizeo Antzokira dakarren antzezlana, eta gaiztoenetan gaiztoenak izango dira eszenarioa bereganatuko dutenak.\nPekatuaren ideia orokorra hartu eta, Victor Frankensteinek egin zuen bezala, gizaki berri bati bizia emango diote antzerki obra horretan. «Groteskoa, basatia eta gupidagabea» izango da azaleratuko duten pertsonaia hori. Atx teatrokoek diotenez, «komeria, satira eta sarkasmoaren lengoaia erabilita, guztiok alfonbra azpian ezkutatu ohi duguna agerian geratuko da».\nIkuskizuna 20:30ean hasiko da, eta sarrera 10 euro ordaindu behar da (bazkideek 8,5 euro).\nEszena berezia. Hiru antzezle, apropos prestatutako espazio eszenikoa eta istorio bat. Atx teatroaren ikuspuntutik, sorkuntza kreatibo oro erronka bat izan behar da, sortzaile batek zerbait desberdin egiteko beharrizana du, aurrerapauso baterako beharrizana.\nKonpainiak testu bat izaten du antzezlan guztien abiapuntu, baina oraingoan ezberdina izan da. Ideia eta kontzeptu batzuetatik abiatuta garatuko dute dramaturgia osoa, inprobisazioa baliatuta. Diotenez, metodologia hori ez da berria, baina modu horretara lan egiten duten lehen aldia da teatro konpainiako kideentzat.\nEspazio eszenikoa ere bereziki zaindu dute 7ak bat antzezlanerako. Mary Shelley idazle britaniarraren Victor Frankenstein pertsonaia aipatuta, sasoi isabelinora joko dute ikusleek, ezinbestez.\nSteampunk estetikapean egongo den laborategia izango da aitxakia; beti ere, espazio eta momentu diferenteak sortzeko aukera emango dien elementuak baliatuta.\nAiora Sedano, Estibaliz Villa eta Miriam K. Martxante. Hiru antzezle eta eszena bat, kontakizun bat, zazpi pekaturen inguruan.


Jokin Eizmendi, harri handien txapeldun Asteasun - Tolosaldea - Tolosaldeko ataria\nJokin Eizmendi, harri handien txapeldun Asteasun\nTolosaldeko Ataria 2018-12-26 11:22\nSei harri-jasotzaile aritu ziren Euskal Herriko Harri Handien txapelketan. Iban Ugartemendia hernialdearrak bosgarren amaitu zuen.\nAimar Irigoien errezildarrak ez zuen parte hartu lesio batengatik, eta Jokin Eizmendi zarauztarrak nagusitasun handia erakutsi zuen, guztira 7.150 kilo jasoz. Bigarrena Jon Unanue Goenatxo III.a azkoitiarra izan zen, 5.125 kilo altxatuz; hirugarren Imanol Illarramendi Kortaberri aiarra izan zen, 5.100 kilorekin; laugarren postua Aimar Galarraga oriotarrarentzat izan zen, 4.600 kilorekin; bosgarren Iban Ugartemendia hernialdearra izan zen, 3.875 kilorekin; seigarren postua txapelketan debuta egin duen Julen Diaz arabarra izan zen, 2.775 kilorekin.\nTelebistatik zuzenean eskaini zuten txapelketa, eta ring baten itxura eman zioten lehiaketari. Jende ugari elkartu zen frontoian ikuskizuna bertatik jarraitzeko.\nkirola Asteasu Hernialde


2019ko maiatzaren 23a, osteguna | Ordua Euskal Herrian 22:14:37\nAstearte goizeko istiluak ZAD inguruko zelaietan (argazkia: Reporterre).\nReporterrek informatu duenez, ZAD gunea defendatzen ari zirenek aurre egin diete jendarmeei, hauek guneko eraikinak botatzeko lanak babesten ari zirenean. Jendarmeek granadak jaurtiz erantzun diete zadistei eta 30 urteko gizon batek granada horietako bat jaso du, lehertu egin zaio eta eskua galdu du.\nPhilippe Marestin jendarmeriako teniente-koronelak zenbait zehaztapen eman dizkio Reporterreri. Azaldu duenez, 50 bat lagunek indarkeriaz egin diete aurre. Molotov koktelak jaurti dizkietela esan du, baita “zenbait jaurgitai” ere. Horren aurrean jendarmeek negar egiteko gasak bota dituztela adierazi du, horretarako GLI-F4 motako granadak erabiliz. Marestinen arabera, granada horietako bat izan da eskuan lehertu zaiona.\nZauritutako pertsona azkar eraman dute Nanteseko ospitalera. Gertakariei buruzko inkesta martxan da, jendarmeriako bozeramaileak aditzera eman duenez.\nArratsaldean, ZADeko talde medikuak agiri bat publikatu du, esanez gertakaria deitoratzen dutela, baina ez daudela harrituta. “Dagoeneko 300 zauritu baino gehiago artatu behar izan ditugu azken asteetan, besteak beste, GLI-F4 granadengatik”, azaldu dute. Gobernuak ZADaren kontra martxan jarri duen operazioak “egunero hildako bat” eragin dezakeela baieztatu dute, “eta dena etxeak eta bizitokiak suntsitzeko”.\nGaineratu dute, aurrekariak ezagututa, justiziaz ez direla asko fidatzen, gertakariak argitzeko jendarmeriaren ikerketari buruz mesfidantza adieraziz.


Hondurasko krisia ... jarraitzen du - Geofumadas\nIraila, 2009 Politika eta Demokrazia\nBidaiatzen ari direnek, non dauden, aireportu itxiak, nire semea zoriontsua delako, ez du azterketarik egingo. Doitze-xafla 24 ordu baino gehiagoz, negoziorik ez, lanik ez, konponbiderik ez.\nGainerakoa, eleberri beraren jarraitasuna besterik ez da, non muturrak egun bakoitzean polarizatu gehiago ... gero ia hiru hilabete bere txinparta. Arriskutsua da zerbait esatea, bizilaguna beste aldean egon baitaiteke eta izugarrizko emozioa izango litzateke harreman iraunkorra eteteko. Zalantzarik gabe, Zelaya edo Micheletti (batetarikoa) dena dela uste da; gizakiak horrelakoak dira, gure adimena gai konplexuak erraztu eta garunaren bidez errazten du puzzleak pertsona bat, talde txiki bat, data bat, kongresu bat edo alderdi politiko bat errua ditzaten.\nAzken 50 urteetako irakurketa bat egitean, badakigu iraultzak beharrezkoa direla aurrekaririk sortu eta eraldaketa esanguratsuak egiteko. mingarria krisi baten bidez joan sustraiak gabe izango litzateke beharrezko aldaketak sortzen dira (ez delako) ezin dela ezkutatuta social zor bati, politikarien ohiturak kaltegarri dutena mesedez, ikuspegi mugatua eraikuntza egiten ohituta parte-hartzailea eta errealitatearen arteko aldea eta kontserba saltzen duguna. aldaketak, idatzi pentsatzeko, proposatzen duzu, ametsa ... egiteko ez soilik jantziko aurpegia edo zuri-depositua goian (kanpoaldean) zapi gorri bat. Kontingentzia zer Wikipedia aipatzen gainetik, erraza da trabalenguarla, baina ez da hain erraza testuingurura eraman beharrik gabe.\nKontingentzia ... Kontingentzia aukera desberdina, ikuspuntu formal batetik, aukera barne hartzen duten adierazpenak edo proposizio batzuk ez nahitaez faltsua gisa egia dira nahitaez, inork ez esan dezake, berriz, proposamen bat dagoela kontingente da zertan egia bada.\nZenbait gurekin 105 teklak atzean egon daitezke, 125 kbps galdu ez gintuztela eta uste dut "beraiek" beren arazoa konpondu behar dutela. Baina gizakiak herrialde mailan ere badugu, familia eta lagun zintzoa dugula, batzuek erresistentzia duten bularra hausten dutenak, beste batzuk ur depositua botako dituzte; biak, beren erantzukizuna eta konbentzimendua ezagutzea. Horregatik ezin dugu sentimendua gelditu, anaiak gara sakonak direlako eta egoera horrek ez digu ezagutzen ez dugun tangentik irteteko pentsamenduak defendatzen.\nBaina ondo espero dugu Araututako ibaiaren meandroetan ez ginela beste 12 urte gerra zibil bat galtzeko, senide gehiago galdu eta behin eta berriz ... motherfuckers ados.\nHonen ondoren, krisi hau eman, proposatu digu, eta ahal bada elkartu Neurona bit egiten duten zentzu irteera koherente bat eraikitzeko ezin dela zarata ezkutatuta beharrei espazioa eskertzen dugu. pertsona batzuk alde batera utzi eta espero dutenek lan hutsune bat eskaintzea eskertuko dugu ... eta, jakina, espero barbakoa bat gozatzeko ostiral gauean nire bizilaguna.\nHori da bizitza, azken paragrafo gisa utopia, lehen eta zirraragarria "argitaratu" botoia sakatu nuen momentu bezala ... 4 minutu lehenago boterea joan aurretik.\naurreko Post«Aurreko Munduko Liburutegi Digitala\nNext Post Portable GIS, guztiak USB batetikHurrengo »\n6 "Hondurasen krisia" erantzunak ... jarraitzen du "\nBeno q Micheletti zaborra da eta boterea ez da aplikatzen, ez da, ez du bere q legitimoa Honduras presidenteak amaitu bere parte denbora uzteko gogoa arrazoizko uste dut, q no espero q konturatzen da jendea q euskarriak mina Manuel Zelaya eta zailagoa konpontzeko.\nHondurasen egoera okerragoa dela eta, ezin ditut gelditu gertakari larri hauei buruzko iritzia adierazteko.\n1) Hasiera: gobernuak jauregiko presidente bat kentzeak bere pijama eta eraman helikoptero Costa Rica (ondo gogoratzen dut) da, nire ustez, estatu kolpe bat hemen eta Cochin Txina. Ona ala txarra izan balitz, alde batera utziko dut, ez dut horri buruzko iritzirik. baina inguratzen gaituen itsaso geldiezin honen urak mugitu gabe.\n2) Sortutako egoera: Bi alde daude gatazkan eta gero eta gogorragoa gertatzen ari dira Gerra Zibilean; Erabaki zoragarria zer den: heriotza eta suntsipena.\n3) Zer gerta daiteke: Bi gauza harritzen nau: Lehenik eta behin Micheletik Brasilera deitzea eta bere enbaxadara sartzeko mehatxua egitea, jarrera hori inbasio eta / edo "gerra" deklaratzea bezalakoa dela jakinda. Bigarrena, orain "Mel" Zelaya ospetsuak bere jarraitzaileei "azken iraingarritzat" jo zuen arduragabekeria erabatekoarekin eta odol isurketa are handiagoa izango zela jakiteak.\nG maitea !, jabetza guztiekin "basurdeak" deitzen duzuna ez da ados egongo, klase politikoa EZAGUTU falta delako. Askoz ere gehiago izan ditzakete beren anbizioak eta interesak. Begira ezazu desberdintasuna, pobrezia, bazterkeria dagoela. Desberdintasunak defendatzeko eta era guztietako gehiegikeriak egiten dituztenak. Baita demokrata gisa sinesten dutenek guztiz konpromisoa hartzen dute eta zer nolako "Illuminatis" esaten dizuten egin behar duzu.\nHaurrei dagokienez ... Sinesten dut eta beti sinetsiko dut balio moralen, zintzotasunaren eta hemen esaten dugunaren garrantzia azalduz, munduak aukera ona izan dezakeela onerako jende guztiek beti amestu izan dutelako. .\nAzkenean, Mercedes Sosa "beltza" abesten duen Leon Giecoren bertsoak uzten dizkizuet:\nGaldetu diot Jainkoari\nGerra ez dela axolagabeki,\nmunstro handi bat da eta stomp\nherriaren errugabetasun txarra.\nhaurrek daramatzaten manifestazioetan parte hartzen dutenek eta bertan korrika egin ezin duten adingabeak edo zaharragoak direnek ere, zerbait bilatzen ariko dira, horrela, haurren kaltetan boterera iritsi daitezen. Berriro ere, Hondurasko konstituzio politikoa urratu zuen gaizkilea, beste gaizkileengandik espero zena errespetatu behar zuen lehena izan zenean. baina ustelek ustelen alde egiten dute eta hegoaldeko beste chavez insulsa eta beste konpainia batzuek babesten dute.\nzorionak Honduran herriko Hondurasko gobernuak\nerrespetatu eta borrokatu herrialde demokratiko eta ez-diktatoriala bezalako herrixka eta konpainia fidel gisa.\nGerardo-k esaten duenarekin bat egiten dut, haurrek ez dituztela gatazkak konpontzeko moduak "askatzen" ... eta, gainera, lagundu edo "desagertu" egiten ez dutenek alde egiten dutela, gizarteak berak erabaki dezakeela, aldaketa bat sortzen dela orain. behartutako espazioa dagoela eta zu eta inguratzen zaituen gizarteak lagundu egiten duzula transmititzen, lanean, partekatzen lagunarekin, familiarekin eta mundu osoko irakurritako guztiekin ...\nIberiako agurrak ...\nJuan Manuel Escuredo dio:\nKaixo G! Nahi eta zorte handia duzu eta dena laster amaituko da eta guztientzat ona.\nGerardo Paz dio:\nBack ... azken aldia berdina adierazteko dut, zorionez, haurrek ikusi edo entzun ez indarkeriazko ekintzen inoiz pentsatu aldaketaren metodo bat da, zerbait konpondu, helduak uste dugu.


Umore Azoka 2013ko irabazleen aukeraketarekin amaituko da - Umore Azoka Leioa\n› Berriak › Prentsa › Umore Azoka 2013ko irabazleen aukeraketarekin amaituko da\nUMORE AZOKA-Kaleko Artisten Azoka bihar, igandea maiatzak 19, amaituko da iragarritako azken bost ekitaldiekin eta aurtengo ikuskizun onenak aukeratuko dituen epaimahaiaren erabakiarekin.\n2013ko UMORE AZOKAren azken jardunaldia eguerdian burutuko da eta agerraldiak Tiritirantes konpainiaren ‘Cirqueamos’ lanarekin hasiko dira. Ondoren Anakursa taldeak ‘Insitu’ lana eskainiko du eta Ganso & Cía.k aurkeztu eta PSiRCen ‘Lab’, Cie. Seeren ‘Sitting to see’, Nacho Floresen ‘Tesseract’ eta Colas Rouanet-Les amis de Christineren ‘Notre vie…’ piezak bilduko dituen Cabaret Zirkusekin jarraituko dute agerraldiek. Aurtengo egitaraua Bapatean Zirkok eskainiko duen ‘Tenderete’ obrak eta Cachaba Teatroren ‘Viejos’ lanak osatuko dute.\nEmanaldi hauek eskainiko diren ia ordu berean emango dira ezagutzera nortzuk diren UMORE AZOKAk ematen dituen bi sarien irabazleak, hain zuzen, Ikuskizun onenarena eta Euskadiko Ikuskizun onenarena. Epaimahaiak, gainera, nahi beste aipamen berezi eman dezake. Carmen Blasco, Zaragozako Udaleko Zaragoza Kulturaleko Kaleko Ekintzen programazio burua; Filgi Claverie, Lapurdiko Harri Xuri/Artzamendi SIVOMeko arduraduna; Carlos Gil, ARTEZ aldizkariko zuzendaria eta antzerki kritikaria; Anna Giribet, FiraTàrregako programazio teknikaria; Fernando Pérez, Kultur Programazioko teknikari seniorra Bilboko Alhondigan eta Juan Pablo Soler, Teatro Circo de Murciako Gerentea eta Zuzendaritzaren albokoa eta La Red de Teatroseko Zuzendaritza Batzordeko kidea dira aurtengo epaimahai kideak.\n2013ko UMORE AZOKAko lehen bi egunetan zehar hainbat euri zaparrada izan badira ere, antolatzaileak beraien poza agertu dute ekitaldi ugari estalitako tokietara eman ahal izan dituztelako eta sei agerraldi bakarrik gelditu dira bertan behera. UMORE AZOKAko zuzendaria den Ana López Asensiok argitu zuen “ostiralerako programatutako hogei ikuskizunetik hiru atzeratu ziren, Viridiana, El Gran Dimitri eta Karakasa Zirkusenak alegia, baina hirurak antzeztu ziren ostiralean”. Los 2 Playren emanaldia, berriz, bertan behera gelditu zen antzezle baten istripua zela eta. Ostiralerako programatutako 46 ikuskizunetik “hiru gelditu ziren bertan behera, GUP, Arritmados eta Volaquivolenak, hain zuzen”.


2019an jaialdiak antolatzeko dirulaguntzak onartu ditu Donostia Kulturak - Donostia Kultura\nAstelehena, 2019(e)ko Otsaila(r)en 18-(e)an\n2019ko urtarrilaren 28an behin-behineko ebazpen-proposamena egin zuen organo instrukzio-egileak. Hamar eguneko epea izan zuten interesatuek alegazioak aurkezteko. Alegaziorik egon ez denez, proposamena behin-betiko bihurtu da.\nDirulaguntza hauek onuradunei oinarrietan xedatutakoaren arabera banatuko dira: %60 erakundeak emakida onartzen duen unean eta gainerako %40a dirulaguntza justifikatzeko eskatutako dokumentuak aurkeztu eta onartzen direnean.\nBeheko loturetan dagoen informazioaz gain, kontsulta telefonoa hauxe da: 943 48 11 50.\nDonostia Kultura: Diru-laguntzen atala\n2019ko jaialdiak antolatzeko behin-betiko ebazpena (pdf)


UPV/EHU, munduko 400 onenen artean Shanghaiko rankingaren arabera - Deia\nPostuak igo ditu\nUPV/EHU, munduko 400 onenen artean Shanghaiko rankingaren arabera\ndeia.eus 17.08.2020 | 11:31\nBizkaiko Kanpuseko liburutegiaren artxiboko irudia.. UPV/EHU\nBizkaiko Kanpuseko liburutegiaren artxiboko irudia..\nBILBO. Euskal Herriko Unibertsitateak postuak igo ditu Shanghaiko Jiao Tong Unibertsitateak urtero egiten duen rakingean eta munduko 400 unibertsitaterik onenen artean kokatu egin da. Estatu mailan bederatzi unibertsitate agertzen dira ranking honetan.\n"Eskailera maila bat igo izana, munduko 400 unibertsitate onenen artean kokatzeko, hain zorrotza den ranking batean, albiste bikaina da, oro har, euskal gizartearentzat eta, bereziki, Euskal Herriko Unibertsitatearentzat. Ranking horretan gora egitea gure lanaren berri emateko modu onenetako bat da. Uste dut, dena den, orain ez dugula konplazentzian erori behar; aitzitik, posizio horretara eraman gaituen eskakizun maila berari eutsi behar diogu. Gainera, gure unibertsitateko kide guzti-guztiak zoriondu nahi ditut, unibertsitatea proiektu kolektibo bat delako, eta haren lorpenak ere", adierazi du UPV/EHUko errektore Nekane Balluerkak.\nUPV/EHU ex aequo kokatzen da 301 eta 400 postuen artean. Inguruabar hori azaltzeko, zerrendan emaitzak aurkezteko ezarritako sistema ulertu behar dugu. Hala, 1. postutik 100. postura handienetik txikienera bitarteko hurrenkera zorrotza ezartzen dute, puntuazioaren arabera. Ondoren, bloke bat osatzen da 50 unibertsitaterekin; beste bloke bat beste 50 unibertsitaterekin; eta hortik aurrera, 500. postura arte, 100 unibertsitateko hiru multzo bereizten dira. Bloke bakoitzaren barruan unibertsitateak ordena alfabetikoaren arabera agertzen dira. Sailkapen honek duen garrantzia zenbatekoa den konturatzeko, gogoratu behar da mundu osoan goi mailako 20.000 hezkuntza erakunde baino gehiago daudela.\nUnibertsitateen bikaintasuna neurtzeko nazioarteko erreferentzia den zerrenda hau osatu ahal izateko, kontuan izan dira Nobel saria eta Matematiketako Fields dominak eskuratu dituzten irakasle edo ikasle ohiak dituzten unibertsitateak, ikertzaile oso aipatuak eta Nature edo Science aldizkarietan argitaratutako artikuluak. Guztira, 1.300 unibertsitate baino gehiago ebaluatzen dira, eta 500 argitaratu.\nEspezialitateei dagokienez, Shangaiko rankingaren entrega honetan, UPV/EHU hainbat diziplinatan nabarmendu da. Zehazki, munduko unibertsitateen 51-75eko tartean kokatu da, Ingeniaritza Kimikoaren arloan, eta gainera Estatuko lehenengoa da diziplina horretan. Nabarmendu da ere Nanozientzia eta Nanoteknologian, Kimikan eta Ingeniaritza Metalurgikoan, hiru diziplina horietan munduko unibertsitateen 101-150eko tartean kokatzen baita. Energiaren Zientzian eta Ingeniaritzan eta Materialen Zientzian eta Energian, UPV/EHU munduko unibertsitateen 151-200eko tartean dago. Amaitzeko, Matematikan, Fisikan, Farmazian eta Farmazia-Zientzietan, Nekazaritzaren Zientzietan eta Komunikazioan 201-300 tartean kokatzen da mundu mailako rankingean.\nAldundiak 'Etika eta aniztasuna gizarte-ekintzan' ikastaroa eskainiko du.


Gladysen omenaldia: Omenaldirik onena Garoña ixtea! ~ Andoaingo Eguzki Taldea\nGladysen omenaldia: Omenaldirik onena Garoña ixtea!\n7:28 ENERGIAK, Gladys Iruzkinik gabe\nGladys del Estal (Venezuela, 1956 - Tutera, Nafarroa, 1979ko ekainaren 3a) askorentzat aski ezaguna egingo zaizuen izena izango da. Informatika programatzaile eta ekintzaile ekologista bat izan zen, Guardia Zibilak Tuteran egiten ari zen protesta antinuklear batean erail zuena. Euskal herritar gurasoengandik Venezuelan jaioa, Euskal Herrian bizi zen lau urte zituenez geroztik. Donostia hiriko Egiako Kolektibo Ekologista taldeko kidea zen.\nAurten, 34 urte betetzen dira erail zutenetik eta urterokolez Eguzki Talde Ekologista eta Antinuklearrak, Donostiako Gladys Enea Parkean egingo den omenaldira gonbidatu nahi zaituzte. Gaur egun oraindik ere, Gladysen borrokak jarraitzen duela ere aldarrikatzeko une egokia iruditzen zaigu, horregatik bide batez Gladys omendu eta Garoñaren itxiera DEFINITIBOA eskatuko dugu.\nOMENALDIRIK ONENA GAROÑA IXTEA!!\nGLADYS, GOGOAN ZAITUGU!!


Ethan Ramírez motoziklista irundarrak motoen kategoria gorenetan lehiatzea du amets – Irunero\nEthan Ramírez motoziklista irundarrak motoen kategoria gorenetan lehiatzea du amets\nPosted on 2022(e)ko apirilak 11 by Irunero\nEthan Ramírezek 12 urte besterik ez dituen arren, aurten mundialeko zenbait zirkuituetan lehiatuko da bere motoarekin. Oraintxe bertan 125 zentimetro kubikoko moto batekin lehiatzen ari da, baina 200 zentimetrokoarekin ere badabil, eta hurrengo denboraldiari begira 300 zentimetro kubikoko moto batekin lehiatzen hastea da helburua. Irungo motozaleak azaldu du nola ari den prestatzen aurtengo eta etorkizuneko erronkei aurre egiteko.\nNondik datorkizu motoziklismorako zaletasuna?\nOso txikia nintzenetik erakutsi dit aitak motoekiko zaletasuna. Ez zuen ahalegin handirik egin behar izan niri motoak gustukoak izateko, eta berehala ikusi zen motoen mundua benetan gustukoa nuela. Berehala jostailuzko moto bat eskatzen hasi nintzen eta, ostean, abiadurazko moto bat nahi izan nuen. Horrela iritsi naiz honaino.\nNoiz hasi zinen txapelketetan parte hartzen?\nMoto elektriko batekin entrenatzen hasi nintzen eta, ondoren, abiadurazko moto txiki batekin hasi nintzen txapelketetan lehiatzen sei urte bete nituenean.\nNola laburbilduko zenuke aurreko denboraldia?\nIazko denboraldia ez zen guztiz txarra izan, baina egia da arazoren bat izan genuela. Motorrak pare bat aldiz huts egin zigun eta horrek ez zigun utzi espero genituen emaitzak lortzen.\nAurtengo lehiaketekin hasi al zarete?\nBai, oraingoz lasterketa batean lehiatu gara eta oso pozik nago lortutako emaitzekin. Aurreko taldera hurbiltzea lortu dut. Denboraldi honetan ahalik eta emaitza onenak lortzea interesatzen zait, baina, batez ere, hurrengo denboraldia prestatzen ari naiz buru-belarri. Aurten MotorLand eta Montmelóko zirkuituetan lehiatuko naiz.\nNolakoak dira txapelketak prestatzeko egiten dituzun entrenamenduak?\nLehiaketak prestatzeko, Irungo Karting Indoorren entrenatu ohi naiz, IMRS Schoolean. Egia da ez dela leku handiegia, baina, hala ere, lehiaketei begira prestatzeko eta hobetzeko aukera ematen dit. Eskerrak ematen dizkiot Luisi, nire entrenamendu irakasleari; izan ere, bere esperientziari eta hemen Irunen duen eskolari esker, entrenatzeko aukera daukat.\nZeintzuk dira zure helburuak aurtengo denboraldirako?\nDenboraldi honetarako, podiumera iristea izango litzateke helburua. Gainera, gustatuko litzaidake txapelketa irabazten saiatzea. Bi eragozpen horiek betetzea lortuko banu, denboraldi bikaina izango litzateke.\nZeintzuk dira zure erreferenteak motoaren munduan?\nNire erreferenterik handiena Marc Márquez da, nire idoloa baita. Etorkizunean bera bezalakoa izatea gustatuko litzaidake.\nTxapelketak eta entrenamenduak ikasketekin uztartzea erraza da?\nZaila izan daiteke. Egun batzuetan gehiago ikasten dut eta beste batzuetan gehiago lehiatzen edo entrenatzen naiz. Baina beti nire lehentasuna ikasketak eta etxeko lanak dira. Nire betebeharrak bete ditudanean, motoei eskaintzen diet denbora, azken batean nire zaletasunak baitira.\nNolakoa da txapelketa baten prestaketa?\nLehiaketa bat dudanean behar bezala prestatzeko, lehenengo eta behin jakin behar dudana da zein zirkuituotan lehiatu behar dudan. Zirkuitu bakoitza desberdina da; horregatik, garrantzitsua da lehiatzen hasi aurretik trazadura zein den ondo ikastea. Horrek aukera ematen dit buruan izateko zein ibilbide egin behar dudan, eta emaitza onenak lortzeko erabakiak hartzen laguntzen dit. Pista barruan nagoenean, irteerarako kontzentratzen saiatzen naiz.\nBabesleen laguntza ezinbestekoa da mundu honetan lehiatzeko?\nBai, izan ere, diru asko behar da kirol honetan aritzeko. Beraz, babesle asko behar ditugu txapelketak etxetik urrun daudelako eta material asko behar delako.\nErraza al da txapelketetan urduritasunak kontrolatzea?\nNormala da urduri egotea lehiaketa bat hasi aurretik. Baina egia da eskarmentuak nerbio horiek kontrolatzen laguntzen dizula eta pixkanaka hobekuntzak ikusten dituzula.\nNola erreakzionatzen du jendeak abiadurazko motoekin lehiatzen zarela jakiten duenean?\nJendea harritu egiten da hasieran. Jendeari jakin-min handia sortzen dio eta dena nola doan jakin nahi du. Motoziklismoa futbola edo beste kirol ezagunago batzuk bezain kirol jendetsua ez den arren, nik motoak mundu guztiari gomendatzen dizkiot. Niri iruditzen zait motoena dela existitzen den kirolik onena.\nZer da gehien gustatzen zaizuna motoziklismoan?\nNiretzat motoak duen onena kirol honi esker ikasten dituzun gauza guztiak dira. Gainera, abiadura asko gustatzen zaidala onartu behar dut, oso ondo pasatzen duzulako eta jarraitzeko aukera ematen dizulako.\nJende askok uste du motoziklismoa kirol arriskutsua dela. Zuri zer iruditzen zaizu?\nJende askok esaten dit egiten dudan kirola arriskutsua dela. Ni saiatzen naiz pentsatzen ez dela hain arriskutsua, lasai egoteko eta lehiatzen jarraitu ahal izateko.\nGaur egungo lehiaketaz gain, beste txapelketa batzuk lehiatzea gustatuko litzaizuke?\nEtorkizunean Moto 3, Moto 2 eta Moto GP txapelketetan lehiatu ahal izatea gustatuko litzaidake. Oraingoz, nire mailan lehiatzen ari naiz, baina etorkizunean maila horretara iristeko lehian jarraitzea gustatuko litzaidake.\nPosible ikusten duzu motoen mundutik bizitzea?\nZaila iruditzen zait, baina ahaleginarekin eta lanarekin dena lortzen dela uste dut.\nPosted in Beti GazteTagged Carting-a, gaztea, Gidaria, irun, Moto lehiaketak, Motoa, Motorrak, Motoziklismoa, Pilotua, Zaletasuna


Aurkeztu da Getariako Txakolinaren uzta berria, 3.100.00 botila merkaturatuta - Euskadiko Elikagaien Sustapena - Ekonomiaren Garapen eta Lehiakortasun Saila - Eusko Jaurlaritza - Euskadi.eus\nGaur goizean “Txakolin Eguna” egin da Getarian, uzta berria aurkezteko, eta bertan parte hartu dute Nekazaritza, Arrantza eta Elikagaien Politikako sailburuorde Bittor Orozek eta Elikagaien Kalitate eta Industrietako zuzendari Peli Manterolak.\nUzta berria aurkezteko ez ezik, gastronomiaren, euskal kulturaren eta txakolinaren alde lan egin duten pertsonak edo erakundeak omentzeko ere balio du ekitaldiak. Aurten, Ander Gonzalez sukaldariak eta Gabriela Uriarte dietista-nutrizionistak eskuratuko dute “Mahasti Jaun” saria. ETBko “A bocados” programaren aurkezleak dira, eta pantailan egiten duten tandem bikainagatik eta bertako produktuarekin egindako sukaldaritza osasuntsuaren alde egiteagatik jasoko dute saria.\nGetariako Txakolina J.I.-ak emandako datuen arabera, 2019ko uzta ia 2018koaren parekoa izan da, izan ere, 3.400.000 kilo mahats bildu dira eta horiekin ia 3.100.000 botila aterako dira merkatura.\nSalmentei dagokienez, 2019an gehiago saldu da, 2018an baino %4,5 gehiago. Gipuzkoak eta Euskadiren gainerakoak jarraitzen dute merkatu nagusia izaten, %80arekin, eta ondoren Madril eta Bartzelona, %10arekin. Atzerriko merkatuetara ere %10 saltzen da. Merkatu horietatik azpimarragarriak dira AEB guztira esportatutakoaren %65arekin, Frantzia %10arekin, Erresuma Batua %5arekin eta Japonia %5arekin. Gainerako %15a nazioarteko beste merkatu batzuetara saltzen da, eta herrialde nordikoetarako esportazioa handitu da.\nOrozek azpimarratu du “txakolina kalitateko produktu bereizi gisa, gourmet produktu gisa, posizionatzen ari dela, eta horren erakusgarria dela produktuak Europako azoketan eta Caprice proiektuaren baitan AEBetan eta Japonian egin diren promozio misioetan eduki duen harrera ona”.


Lasarte-Oriako Udalaren informazioa koronabirusaren pandemiaren aurrean: nola tratatu etxeko hondakinak COVID-19aren aurrean - Aktualitatea - Lasarte-oria\nLasarte-Oriako Udalaren informazioa koronabirusaren pandemiaren aurrean: nola tratatu etxeko hondakinak COVID-19aren aurrean\nNola tratatu eta maneiatu behar diren etxeko hondakinak COVID-19aren aurrean, osasun-agintariek helarazi diguten jarraibideen arabera, bai etxean norbaitek positibo eman badu edo norbait berrogeialdian badago, eta bai bestela.\nMesedez, jarrai itzazu zorrozki eta arretaz osasun-agintariek udalari helarazitako jarraibide hauek.\nZure etxean norbaitek positibo eman badu edo norbait berrogeialdian badago, hau egin behar duzu zure hondakinekin:\nBerrogeialdian edo gaixorik dagoen pertsonak sortzen dituen hondakin guztiak (eskularruak, maskara eta mukizapiak barne), birziklatzeko bereizi gabe, plastikozko poltsa duen kubo batean sartuko dira. Kubo hori gaixoaren gelan egongo da eta hark bakarrik erabiliko du. Ahal dela tapa eta pedala dituen kuboa izan dadila.\nPoltsa hori behar bezala itxi behar da, eta beste poltsa baten barruan sartu; zaintzaileak bigarren poltsa horretan sartuko ditu bere eskularru eta maskarak (erabili eta botatzekoak direnak), eta gelatik atera aurretik poltsa itxiko du.\nBigarren poltsa hori, etxeko gainerako hondakinekin batera, errefusari dagokion poltsan sartu behar da. Poltsa hori ere behar bezala itxi behar da.\nLan horiek guztiak egin ondoren, berehala eskuak garbitu behar dira ur eta xaboiarekin 40-60 segundoz.\nHirugarren poltsa hori, ahal denean, errefusaren edukiontzira bota behar da (edukiontzi grisa). Guztiz debekatuta dago beste edukiontzietara botatzea.\nZure etxean ez badago inor gaixorik edo berrogeialdian.\nHondakinak beti bezala bereiz ditzakezu.\nErosketak egiteko erabiltzen dituzun latexezko edo nitritozko eskularruak ez dira edukiontzi horira bota behar.\nGogoratu: beti bezala, inportantea da hondakinen bilketa bereizia ahalik eta egokien egitea; eta bota ezazu hondakin bakoitza dagokion edukiontzira.\nUdaletik eskerrak ematen dizkizugu zure laguntzagatik.\nCOVID-19a geldiaraztea guztion lana da\nUdala ardurauko da, osasun-agintarien ikuskaritzapean, hondakin horien guzien tratamendu egokia egiteaz.


Azken urteetan Euskadiko unibertsitateek eskaintzen dituzten zientzien adarreko graduetan emakume gehiago graduatzen dira, gizonak baino\nEmakume eta Neska Zientzialarien Nazioarteko Egunaren harira, Gazteen Euskal Behatokitik Euskadiko unibertsitateetan zientzien adarrean graduatutako ikasleei buruzko datuak plazaratu nahi ditugu.\n2017/2018 ikasturtean (hori baita Eustatek, Euskal Estatistika Erakundeak, Unibertsitateko irakaskuntzari buruz argitaratu duen azken datua) 466 ikaslek bukatu zuten zientzien adarreko graduren bat. Horietatik, erdiak baino gehixeago (% 54,1, hain zuzen ere) emakumeak ziren.\n2013/2014 ikasturtetik 2017/2018 ikasturtera arte izandako bilakaera aztertuz gero, ikus dezakegu zientzien adarreko graduren bat bukatu dutenen artean emakumeen proportzioa gizonena baino handiagoa dela beti.\nSailkapen ofizialaren arabera, zientzien adarreko graduak hauek dira: Biologia, Biokimika eta biologia molekularra, Bioteknologia, Elikagaien zientzia eta teknologia, Ingurumen zientziak, Fisika, Geologia, Matematikak eta Kimika. 2017/2018 ikasturtean horietako gehienetan emakume gehiago graduatu ziren, gizonak baino; salbuespenak Fisika, Ingurumen zientziak eta Geologia graduetan gertatu ziren, kasu horietan gizonezko tituludunak emakumezkoak baino gehiago baitziren.\nEdozelan ere, 2017/2018 ikasturtean Euskadiko unibertsitateetan graduatu ziren ikasle guztien artean (gizon zein emakume, eta adar guztiak kontuan hartuta), zientzien adarrekoen pisua % 5,1 baino ez zen.


Swiftairrek baieztatu du Malin eroritako hegazkineko bidaiari guztiak hil direla - Euskal Herria - Berria\nSwiftairrek baieztatu du Malin eroritako hegazkineko bidaiari guztiak hil direla\nHegazkinaren hondarrak topatu dituzte; desintegratuta dago, eta militarrak bidali dituzte segurtasuna bermatzeko. Kutxa beltz bat aurkitu dute. Frantziak atentatuaren aukera baztertu du, eta meteorologia arrazoiengatik gertatu zela adierazi du. Uste baino bi bidaiari gehiago zihoazen hegazkinean; tartean 28 urteko donostiar bat.\nHegazkina erabat suntsituta topatu dute, eta bidaiari guztiak hilik. French Army / EFE\nMalin aurkitu dituzte hegazkinaren hondarrak, iristeko "oso zaila" den gune batean. 9 hektareako eremuan daude arrastoak, eta Frantziako, Maliko eta Herbehereetako 220 militar ari dira ingurua zaintzen.\nSwiftair hegazkin konpainiak baieztatu du bidaiari guztiak hil egin direla, eta informazio hori berretsi du Francois Hollande Frantziako presidenteak ere. Azken horren arabera, kutxa beltz bat aurkitu dute, eta Gaora bidalia izan da. Aurretik, Frederic Cuvillier Frantziako Garraio ministroak France Info irrati katean ohartarazi du hegazkinaren egoera kontuan hartuta "ia ezinezkoa" izango zela norbait bizirik topatzea. Gorpuak Gaora eramango dituzte identifikatzeko.\nKonpainiak gaineratu duenez, oraindik ezin dituzte istripuaren arrazoiak zehaztu. Bernard Cazeneuve Frantziako Gobernuko Barne Ministroak dio atentatuaren hipotesia baztertuta geratu dela, eta uste dute klimarekin lotutako arrazoiengatik jo zuela lurra. SEPLA Espainiako hegazkin pilotuen sindikatuarentzat, ordea, "oso arraroa" da hegazkin batek lurra jotzea "soil-soilik" meteorologia arrazoiengatik. Cope irrati katean egin ditu adierazpenok Agustin Guzman sindikatuko ordezkariak.\nFrantziako herritartasuna dute Malin eroritako hegazkinean zihoazen bidaiarietako asko; hori dela eta, Hollande presidentea Frantziako ministroetako batzuekin bildu zen atzo, istripuari dagozkion azken berriak aztertzeko.\nBurkina Fasotik Aljeriara zihoan hegazkina desagertu egin zen herenegun goizaldean. 118 bidaiari zihoazen barruan, eta sei tripulatzaile. Air Algerierena zen hegaldia, baina Espainiako konpainia bat ari zen zerbitzua ematen: Swiftair. Euskal Herriko langileak ditu enpresak, eta hegazkinean zihoan bat. Raul Montero donostiarra zen.


Txina 0.25HP-10HP YC / YCL Fase bakarreko motor elektrikoko lantegia eta fabrikatzaileak | Landtop\n0,25HP-10HP YC / YCL monofasikoko motor elektrikoa\nMarkaren izena: TOPS, LANDTOP\nIrteerako potentzia: 0,25HP-10HP\nIsolamendu klasea: B klasea, F klasea\nIrteera:% 100 irteerako potentzia\nHozteko metodoa: IC0141\nEreduaren zenbakia: YC / YCL\nKolorea: edozein kolore\nBihurri: 100% CopperWire\nBabes klasea: IP44, IP54, IP55\nEtxebizitza: Burdina Babesteko Etxebizitza\nYC serieak pisu bakarreko motorrak egokiak dira tamaina txikiko makina eta ur ponpaetarako. Batez ere, fase bakarreko potentzia hornitu daitekeen familientzako lantegietarako egokiak dira. Serie motor honek azken teknologiarekin diseinatuta daude, kalitatezko materialekin fabrikatuta, ezaugarri hauek dituzte: errendimendu ona, funtzionamendu segurua eta fidagarria, itxura polita, mantentze erosoa, IEC arauak betetzen dituzte.\nYC serieko motorrak erabat itxitako fan-hoztua (TEFC) motako IP44 motakoak dira, tentsio nominala eta 50 HHz arteko irteera kalkulatzeko abiapuntu duen kondentsadorea eta hasierako momentua momentu estetikoa baino hiru aldiz handiagoa da, 60Hz 2,75 aldiz gehiago. Kondentsadoreek Motors 4HP eta hortik gorako abiapuntua eta funtzionamendua, ezaugarri hauek dituzte: hasierako momentu altua, funtzionamendu leuna, tenperatura igoera txikia, zarata txikia eta gainkarga errendimendu handiagoa.\nYCL serieko pisu handiko kondentsadorea martxan jarri eta martxan dago. Fase bakarreko indukzioko motorrak neurri txikiko torneatzeko makina gidatzeko egokiak dira; batez ere, fase bakarreko energia hornitu behar duten etxeko eta tailerretarako egokiak dira. Serie motorrak teknika aurreratuarekin eta kalitatezko materialez eginda daude. Ezaugarri hauek ditu: zarata txikia, tenperatura igoera txikia, hasierako korronte txikia, hasierako momentu altua, funtzionamendu fidagarria, mantentze erraza eta itxura polita, IECen estandar erlatiboak ere betetzen dituzte.\nYCL serieko motorrak YC serieen itxura dute. YC serieko motorren irteera berdina alderatuz, YCL seriearen tenperatura igoera batez beste 8,74 k murriztu da, eraginkortasuna% 4,21 igo, potentzia faktorea 0,16 igo.\nMota Irteera Oraingo Power EFF Abiadura Tstart / Tn Ist / In TMAX / Tn\nkW HP (A) faktore (%) (R / min)\nYC80B-2 0.55 0,75 5,04 0.74 67 2850 3 6.5 1.8\nYC90S-2 1.1 1.5 8,93 0.8 70 2850 2.8 7 1.8\nYC90L-2 1.5 2 11,4 0.82 73 2870 2.8 7 1.8\nYC100L-2 2.2 3 16,5 0.82 74 2900 2.5 7 1.8\nYC112M1-2 3 4 21,4 0.84 76 2900 2.2 7 1.8\nYC112M2-2 3.7 5 24,8 0.86 79 2900 2.2 7 1.8\nYC711-4 0,12 0.16 1.9 0.58 48 1400 3 6 1.8\nYC80C-4 0.55 0,75 6 0.65 60 1400 3 6 1.8\nYC90S-4 0,75 1 7,5 0.72 63 1400 2.8 6.5 1.8\nYC112M-4 2.2 3 18,5 0.74 73 1450 2.5 6.5 1.8\nYC132SA-4 3 4 22,4 0.8 76 1450 2.2 6.5 1.8\nYC132M1-4 5.5 7,5 32,5 0.95 81 1450 2.1 6.5 1.8\nYC132M2-4 7,5 10 43,3 0.95 83 1450 2.1 6.5 1.8\nFrame Muntatzeko dimentsioa Dimentsio Orokorra\ntamaina A B C D E F G H K M N P R S T AB AC AD HD L\naurreko: LANDTOP Cummins Engine Diesel Generator Multzoa, trailer mota mugikorrekin\nHurrengoa: 1HP-340HP Y Burdina Hiru Faseko Etxebizitza Motor Elektrikoa\n2kw monofasikoko motor elektrikoa\nAc elektrikoa Fase bakarreko motorra 2hp\nFase bakarreko 2hp motor elektrikoa\nFase bakarreko Yc motor elektrikoa 5v 220v\n1 / 3HP-1.5HP JY Fase bakarreko indukzioaren motorra\n1HP-340HP Y2 Burdinurtzeko hiru Faseko Etxebizitza Elek ...\nLANDTOP 0,25HP-5HP ML serieko aluminiozko etxebizitza ...\nLANDTOP 1HP-60HP YEJ serieko hiru Fase Freno ...\n1HP-340HP Y Burdinezko Burdin Hiru Fase elektriko ...\nLANDTOP 0.25HP-5HP MY Series aluminiozko etxebizitza ...


Modernitateari uko egiten dion 'E-resistente' batekin izan dira Atzean Zuloakoak : Irutxuloko Hitza\nAtzean Zuloa Youtubeko kanalaren denboraldi honetako bosgarren umorezko esketxa ikusgai dago jada: E-resistentea. Modernitateak dakarren guztiari bizkarra ematen dion gazte batekin izan dira oraingoan: ez du Whatsapp erabiltzen, ez du Internet bidezko ordainketarik egiten eta gainontzekoak kritikatzen ditu halakoak egiteagatik. Ordea, inkomunikazio etengabean bizi da.\nBagera elkarteak eta Hiru Damatxok sortutako proiektua da Atzean Zuloa, eta laugarren denboraldian daude: ostiralero zabaltzen ari dira umorezko esketxak, martxoaren 12ra arte. Hain zuzen, hedabide honek Nerea Aranburu eta Ivan Aizpurua aktoreak elkarrizketatu zituen denboraldiaren hasieran. Gainera, orain arte plazaratutako esketx guztiak Atzeanzuloa.eus webgunean daude ikusgai.\nE-resistentea-ren aurretik, denboraldi honetan Bakarra Munduan, Auzoko zezena, Metalezko sagua eta Mastertxof esketxak argitaratu dituzte.


ISS Facility Services enpresa okupatu dute Gora Garbitzaileak kolektiboko ekintzaileek | LAB SINDIKATUA\nEkintza Sindikala ISS Facility Services enpresa okupatu dute Gora Garbitzaileak kolektiboko ekintzaileek\nISS Facility Services enpresa okupatu dute Gora Garbitzaileak kolektiboko ekintzaileek\nBizkaiko garbitzaileek osatutako Gora Garbitzaileak izeneko kolektibo berriak bigarren ekintza egin du, LAB eta ESK sindikatuok babestuta. Hain zuzen ere, Bizkaiko garbitzaileak ekintzara pasa dira, euren lan eskubideen defentsan, eta oraingoan ISS Facility Services garbiketa enpresa okupatu dute, herrialdeko hitzarmena blokeatzen ari delako.\nGora Garbitzaileak kolektiboaren oharra:Deskargatu\nJoan den martxoaren 3an egin genuen lehen protesta ekintza, Bilboko iturriak kolore morez tindatuz, hiri dauden gizonen estatuetatik eskularruak eta fregonak zintzilikatuz eta Udaletxeko zubitik neurri handiko pankarta bat askatuz. Gaur, GORA GARBITZAILEAK kolektiboak, LAB eta ESK sindikatuen laguntzarekin, Bizkaiko Garbiketa Hitzarmenaren aldeko bigarren protesta ekintza egin dugu. Horrela, hamarnaka langilek ISS Facility Services enpresak Bilbon dituen bulegoak okupatu ditugu.\nEz dugu enpresa ausaz aukeratu. ISS Danimarkako multinazionalak 2.000 langile inguru ditu Bizkaian. Bere bezeroen artean, Basauri edo Getxoko Udalak, BEC, Amazon edo Coca Cola nabarmentzen dira.\nGainera, ISS da, hain zuzen ere, Bizkaiko Garbiketa Hitzarmenaren negoziazioa blokeatzen ari den enpresetako bat, garbitzaileon soldatak 1.200 eurora ez iristearen arduradunetako bat.\nData ere ez dugu ausaz aukeratu. Atzo, martxoaren 8an, enpresak bere plantilla osatzen dugun emakumeak goraipatu gintuen, eta hurrengo egunean, soldata duinak ukatzen jarraitzen digu.\nEsan bezala, ez dugu data ausaz aukeratu, guretzat egun guztiak direlako martxoaren 8a. Izan ere, gu, sektore feminizatu eta prekarizatu batean lan egiten dugunok, prest gaude eurena bezalako erraldoiei urteko egun guztietan aurre egiteko, gure lanak eta soldatak duindu arte.\nHorregatik guztiagatik, enpresan sartu gara eta mezu bat utzi diegu: garbitzen ari garenontzat, egunero martxoaren 8a da. Hitzarmen duin bat nahi dugu orain, urtean gutxienez 1.200 euroko 15 pagarekin, eta horregatik, martxoaren 31n grebara joango gara.


Fundación LURGAIA Fundazioa: HURRENGO ASTEAN ZEHAR KOSTAKO TXILARDIAK EZAGUTZEKO AUKERA IZANGO DUGU. KONTSERBATZEN LAGUNDU NAHI DUGUN INTERES BEREZIKO HABITATA!\nHURRENGO ASTEAN ZEHAR KOSTAKO TXILARDIAK EZAGUTZEKO AUKERA IZANGO DUGU. KONTSERBATZEN LAGUNDU NAHI DUGUN INTERES BEREZIKO HABITATA!\nGogoratuko duzuen bezala, maiatzean lan esparru berri bat estreinatu genuen: Aizkorri hondartza eta Punta Galea artean dauden Getxoko kostako txilardi atlantikoak.\nEgitasmo hau Fundación Lurgaia Fundazioa eta Getxoko udaletxearen arteko akordioarekin jaio zen. Akordioari esker interes bereziko habitat hau kontserbatzeko lan ezberdinak aurrera eraman ahalko dira.\nKostako txilardi atlantikoak Habitat Direktibaren barruan aurkitzen dira, eta lehentasunezko habitata kontsideratzen dira beraien aberastasun eta berezitasun botanikoa zein faunistikoagatik. Horregatik habitat honen kontserbatzioak ongi merezi du esfortzu instituzionalak eta baita sozialak ere, eta akordio hau horren adibide on bat da.\nGure kostaldean aurkitzen den habitat garrantzitsu hau eta Lurgaiak eta Getxoko udaletxeak elkarrekin batera aurrera eramango dituzten lanak ezagutu nahi badituzu, bi hitzordu ditugu aste honetan:\n1. ASTEARTEA 18: Getxoko kostako txilardi atlantikoen kontserbazio proiektuaren inguruko hitzaldia.\nLekua: Villamonte kultur etxea\n2. LARUNBATA 22: Doako irteera Getxoko kostako txilardiak eta kontserbazio proiektuaren lan esparruak ezagutzeko.\nLekua: Azkorriko aparkalekua\nParte hartu nahi baduzue, izena eman betiko baliabideak erabiliz:\nMugikorra whatsapparekin: 606141837\nPublicado por LURGAIA en jueves, octubre 13, 2016


Egoitza Bilboko Abandon dagoen Erripa kaleko 6. zenbakiko eraikinaren behekaldean du, 1997. urteko bere sorreratik. Elkarteak euskalduntzat eta euskaltzaletzat definitzen du bere burua eta herritar guztiei irekia da. Elkarte politikoa ez den arren, beraren lanaren zati batek ba dauka zer ikusirik politikarekin.\nAgiria euskararen normalizaziorako tresna ere bada: euskal abizenak zein kale eta herrien izenak grafia egokiaz agertzea, helbide guztiak euskaraz, etab.\n1997an elkartea sortua, 1998ko hasieran ekin zion agiriak egiteari. Handik hona guztira 38.534 ENA Agiri egin eta banatu izan du. Hauteskundeetan botoa ematean, saltoki askotan erosleak identifikatzeko (Decatlhon, Eroski, Alcampo...), eta beste askotarako onartzen da ENA.[erreferentzia behar]\n2001ean hasitako ENApress barne boletina argitaratzen du elkarteak, helburuokin lotutako albisteez. 2021. urteko erdialdean 105. zenbakira heldua.\n2005etik Euskal Sendi Agiria, familiako kide guztiekin: gurasoak zein seme-alabak. 28 Agiri egin dira\n2009tik aurrera 733 ENAdunek berriztatu dute beren Agiria, galduta, lapurtuta, helbidez aldatuta edo 10 urtez iraungituta eukitzeagatik.\n2016tik aurrera ANA, Atzerritarren Nortasun Agiria esleitzen ezaie, Euskal Herrian 5 urte baino gutxiagoz bizi eta nahi duten guztientzat: 128 ANA egin eta banatu dira jadanik. Beren burua identifikatzeko beste agiririk ez daukaten herritarrei nor diren azaltzeko balio zaien Agiria izanik.\n23 urtetako historia luzean alderdiek, elkarteek, norbanakoek... beren programetan, artikuluetan, ekinetan, iritzietan... nortasunaz/identitateaz zehaztu eta definitzeko beharra lortu du mugimenduak.\nUrtero liburu berri bat aurkezten du ENAk Durangoko Azokan.\nHonako 24 herritan lortu du ofizialtasuna ENA Agiriak udal batzaren gehiengoz antzeko formula erabiliz: Bermeoko Udalak beste agiri ofizial bat aurkeztea beharrezkoa ez denean, ofizialtasun maila onartzen dio ENA Agiriari, udaletxean erabili dadin. Orain arteko udalerriok hauexek dira:\nAizarnazabal, Alkiza, Alonsotegi, Amoroto, Arruazu, Astigarraga, Berastegi, Bermeo, Berriz, Dima, Ea, Elantxobe, Etxalar, Izurtza, Larraul, Larraun, Leintz-Gatzaga, Lekeitio, Mañaria, Mendexa, Orendain, Sopuerta, Turtzioz, Ubide. Zalla kanpotarrentzat. Guztira Gipuzkoako 7, Bizkaiko 14, Nafarroako 3. Bertako 56.000 herritarrek badute Agiria betetzekotan, erabiltzeko aukera ofiziala.\nBeste 20 bat udaletan eta herri erakundetan ere onartzen dute.[erreferentzia behar]\nMugimenduaren historian 8 ENA Eguna ospatu du Elkarteak herritarrekin batera: Bermeo, Etxalar, Alonsotegi, Arruazu, Berriz, Alkiza, Ubide eta Bilbon. Beti Agiria ofiziala den herri batean, Bilbo izan ezik. 1997tik, urtero-urtero, Durangoko Azokan dago Agiria izapidetzeko aukera, baita liburu ezberdin bakoitzaren aurkezpenean parte hartu eta eztabaidatzeko parada. Egoitzan 500 liburu, aldizkari, txosten eta abarrez betetako biblioteka eskaintzen du Elkarteak: izendegiak, deiturategiak, leku izendegiak, mapak, planoak, ikurrak/sinboloak, nortasuna, herritartasuna/nazionalitatea /naziotasuna, euskaltasuna, euskaltzaletasuna, lurraldetasuna, atzerritartasuna, historia, abertzaletasuna...\nEstatu espainoleko legeak behartzen ditu 14 urtetatik gorako herritar guztiek Nortasun Agiri Nazionala (NAN-DNI) egin dezaten, eta autoritatearen aurrean beren burua identifikatzen, baina ez du behartzen NAN gainean edo eskura eramaten edota bere bidez gure buruak identifikatzen. Hortan sartzen dira ENAren balioa eta baliozkotasuna.\nEstatu frantsesan "Carte Nationale d´Identité" egitea ez da derrigorrezkoa estatutik ez ateratzekotan, beraz hor ere ENAk bere balioa du herritarrak identifikatu behar izatekotan. 537 lagunek dute ENA Ipar Euskal Herrian.\nAzken aldaketa 22 iraila 2021(e)an, 11:49(e)tan\nOrriaren azken aldaketa: 22 iraila 2021, 11:49.


Irurtzungo txapelak Madrilera eta Segoviara - Sakana - Guaixe.eus\nIrurtzungo txapelak Madrilera eta Segoviara\nMaider Betelu Ganboa 2022-01-18 12:45\nTxapelketako txapeldunak, bigarrenak eta hirugarrenak, Asier Galarza tartean (lehenengoa ezkerretik). UTZITAKOA\nIrurtzun-Arakilgo VII. Frontenis Txapelketan Dani eta Miguel gailendu ziren 64 bikoteen artean, azken edizioko txapeldunei gailendu eta gero. Asier Galarza irurtzundarra eta Alvaro Fernandez hirugarren sailkatu ziren\nIlbeltzaren 8an jokatu zen Irurtzun-Arakilgo VII. Frontenis Txapelketa. 64 bikote zeuden izena emanda eta Estatu mailan partaidetza gehien izan duen torneoa izan zen. Aurreikusi moduan, goi mailako txapelketa izan zen, bertan Estatu mailako frontenis jokalaririk onenek jokatu baitzuten, tartean munduko txapeldun izandako Victor Molina eta Joan Domingo valentziarrak. Txapelketa honen antolatzailea Asier Galarza Iriarte irurtzundarra da, eta berak ere txapelketan parte hartu zuen, Cuencako Alvaro Fernandezekin bikotea osatuta.\nGoizean kanporaketak jokatu ziren Irurtzun, Etxarren, Aldatz, Etxarri Aranatz, Arbizu, Lakuntza, Uharte Arakil, Latasa eta Lekunberriko frontoietan. Partida estuak izan ziren, zaletasuna sortzen dutenak. Bikote bakoitzak gutxienez hiru partida jokatu behar izan zituen, eta onenek egin zuten aurrera.\nGiro ederra egon zen txapelketan, azken txanpan batez ere, arratsaldetik aurrera Irurtzunen jokatu ziren partidetan. “Nik uste dut ez dudala frontenis txapelketa batean Irurtzungoan egon zen bezainbesteko ikuslerik. Frontoiko aforoaren %75 bete genezakeen, eta kopuru horretara iristear egon ginen. Horrenbeste ikusle ikusteak gustua ematen zuen” azaldu du Asier Galarza antolatzaileak.\nTxapelketari dagokienez, partidak ikusgarriak izan zirela nabarmendu du Galarzak, maila “sekulakoa” izan zela. Bestalde, partaideen artean hainbat bikote sakandar aritu zirela nabarmendu du Galarzak, eta horrek “poz handia” eman ziola. Bera, Galarza, izan zen finalerdietara sailkatu zen sakandar bakarra, Alvarorekin bikotea osatuta, final laurdenetan meritu handiz Victor eta Joan valentziarrei, munduko txapeldun izandakoei irabazi eta gero.\nGalarzak eta Alvarok finalerdietan Adrian Ruiz (Bilbo) eta Jose Angel Claveria (Pitillas) izan zituzten aurkari, aurreko edizioko txapeldunak, hain zuzen ere. Lehia estuan, Adrian eta Jose Angel gailendu zitzaizkien, 8 eta 4, eta txapelketatik kanpo geratu ziren. Beste finalerdia Danik (Madril) eta Miguelek (Segovia) jokatu zuten, Eloyren (Salamanca) eta Jonyren (Burgos) kontra. 12 eta 4 irabazi zuten Danik eta Miguelek.\nFinal handia Irurtzungo frontoian sekulako giroa zela jokatu zen. Azkenean txapelak Madril eta Segovia aldera joan ziren, Danik eta Miguelek 10 eta 1 hartu baitzituzten mendean Adrian eta Jose Angel. Hirugarren eta laugarren postua erabakitzeko finalean, Asierrek eta Alvarok 20 eta 5 irabazi zieten Eloyri eta Joniri, eta hirugarren izan ziren. Eloy eta Jony laugarren izan ziren, Victor eta Joan valentziarrak bosgarren, Cristian (Kanariar Irlak) eta Julio (Guadalajara) seigarren, Xabi eta Erik (Aduna) zazpigarren eta Asier eta Mario (Logroño) zortzigarren.\nSari ederrak banatu zituen antolakuntzak. Txapeldunek 800 euro eta txapelak jaso zituzten, bigarrenek 400 euro eta hirugarrenek 100 euro. Horretaz gain, parte hartzaile guztiek kamiseta eta Lacturaleren produktu lotea jaso zuten opari. Frontenis jokalari asko kanpotarrak izaki, Irurtzungo hotel, jatetxe eta tabernetan mugimendua nabaritu zen. Beste behin, arrakastatsua izan zen Irurtzun-Arakilgo Txapelketa eta Asier Galarza antolatzaileak kontentu egoteko arrazoi asko ditu, guztia primeran atera zelako, eta txapelketan hirugarren sailkatu zelako.\nBalorazio ezin hobea egin du Galarzak. “Oso pozik nago guztia ongi atera zelako, partaideak eta ikusleak ere oso gustura geratu zirelako eta jasotako mezuengatik. Askok esan didate guztia ongi antolatuta zegoela, hurrengo urtean errepikatu nahi dutela eta, mesedez, txapelketa antolatzera animatzeko, gustagarria delako bertan parte hartzera” aitortu du Galarzak. Kasu egin beharko die.\nAmantes del Fronton\nYoutube plataformako Amantes del fronton izeneko kanalean Irurtzun-Arakil Frontenis Txapelketako finala, sari ematea eta Galarza-Alvaro eta Victor-Joan bikoteen arteko final laurdena jarri dituzte ikusgai. “Lauzpabost egun hauetan bideoek erreprodukzio asko dituztela esan didate plataformakoek, udako partidek baino gehiago. Interesa dutenek hor dute ikusgai” azaldu du Galarzak.


Zinauste - Wikipedia, entziklopedia askea.\nZinaustea auzitegien giroan delitu nabarmena da, bereziki epaiketetan lekukoei dagokionez, hauek legalki eta derrigorrez egi osoa esateko burutzen duten zinaren haustea suposatzen baitu, eta zinauste horrek lekukoa penalki epaitua izatea eragin bailezake. Beraz, zinauste delitua lekukoak epaiketan egia esateko berme bat da.\nAzpimarratzekoa da normalki lekukoekin lotzen dela zinauste delitua, eta akusatuek ez diotela horri aurre egin beharrik. Horregatik, ezberdintasun nabaria dago epailearen aurrean lekuko bezala edo akusatu bezala deklaratzearen aurrean, bigarren kasuan isilik egoteko eskubidea baita, eta gezurra bera ere ez baita delitu, defentsa eskubidearen parte izanki.\nOrriaren azken aldaketa: 16 ekaina 2021, 21:45.


Madurok Venezuelako bandera mugitzen du. Argazkia: EFE\nEuropar Batasunak Venezuelaren aurkako zigor gehiago onartu ditu, eta 19 pertsona gehitu ditu zerrendan. Erabakia abenduaren 6ko hauteskundeen ostean hartu dute, estandar demokratikoak bete ez zituztela uste baitu.\nZigorren ondorioz, debekatuta dute erkidegoan sartzea eta EBn dituzten aktiboak eta ondasunak izoztuta daude.\nGuztira, 55 pertsona daude zerrendan, tartean Delcy Rodriguez presidenteordea eta Diosdado Cabello, Nicolas Maduro presidentearen bigarrena.\nEBko Atzerri ministroek zerrenda handitu dute, besteak beste, Indira Maira Alfonzo Izaguirre Venezuelako Hauteskunde Kontseilu Nazionaleko presidentea eta Leonardo Enrique Morales Poleo presidenteordea gaineratuta.\nHalaber, urtarrilaren 5ean osatutako Asanblea Nazionaleko hainbat diputatu, Auzitegi Goreneko eta Venezuelako Auzitegi Konstituzionaleko magistratuak ere sartu dituzte bertan.\n"Zerrendara gehitutako pertsonek, bereziki, oposizioaren hauteskunde-eskubideak eta Asanblea Nazionalaren funtzionamendu demokratikoa urratu dituzte, eta giza eskubideen urraketa larriak eta oinarrizko askatasunen murrizketak egin dituzte", adierazi du EBk ohar batean.\nNicolas Maduroren aldekoek kontrolatutako Asanblea Nazional berria eratu ostean, EBk ez du egungo parlamentua aintzatesten, eta Juan Guaido oposizioko buruzagiarekin lan egitearen alde agertu da hauteskundeak berriro egiteko, nahiz eta ordutik presidente gisa jotzea saihestu duen.


Kapelagin senideak - Aintzinako lanbideak\nIraganean kapelagintza sarritan senideen artean transmititu da, aitarengandik semeengana pasatzen zen lanbidea zen hau, tradizio familiarra bihurtu arte. Horren adibide ditugu Euskal Herrian kokatuta dauden hainbat kapelagin familia, Pirla, Ponsol eta Leclerq esaterako, jarduera honetan maila gorena lortu duten profesionalak.\nXIX. mendearen erdialdera Riclako (Zaragoza) Pirla, ebanista lanbidea utzi, eta kapelagintzan hasi zen. Bere seme Isidorok lanbidearekin jarraitu zuen eta Anton Martínek Madrilgo izen bereko kalean zuen kapelategian hasi zen lanean. Ondoren Burgosera joan zen eta han jarduera bereko beste enpresa batean jardun zuen arduradun gisa. 1920. urtearen inguruan bere kasa hasi zen Leonen (Pirla Modas, General Picasso 7 kalean, gaur egun del Pozo kalea). Bere 18 seme-alabetatik seme zaharrena, kapelagina hori ere, Brasilera joan eta han lanbide honetan aritu zen. Espainiara soldaduska egitera itzuli zen eta Leonen kokatu zen.\nFructuoso Gorostiaga kapelaginak, izen bera zuen bere aitaren jarraitzaileak, Bilboko Bidebarrieta kalean kapelategi ospetsua zuen eta 1912. urtearen inguruan Victor kaleko 9. zenbakian instalatu zen (Casa Gorostiaga). Kapelagin aditu bat behar zuen eta Beteta merkataritza saltzailearen bitartez Antonio Pirla Martín kontratatu zuen. Urte batzuk geroago, 1937an, negozioa utzi zion.\nAntonioren semea, Luis Pirla García (1921) kapelategian hasi zen familiaren tradizioari jarraiki, eta bertan aritu da lanean berrogeita hamar urtetan zehar, erretiroa hartu arte. Iñakik eta Emiliok, semeek, gaur egun lanbide honetan dihardute.\nBonifacio Ponsol (baliteke abizena Ponsole edo Ponsolle izatea) jatorri belgikar edo frantziarrekoak, 1832.ean Donostian zetazko kapelak egiten espezializatutako negozioa jarri zuen martxan eta Narrika kaleko 4. zenbakian kapelak eta txapelak saltzen zituen. Bere semeetako bat, Agapitok (beste semea, Bonifacio izenekoa, jesuita zen) jarduera familiarrari jarraipena eman zion. Kapelak egiteaz gain gabardinak ere egiten zituen, eta 1914an 14 kapelagin eta 10 ofizial zituen lanean.\nLuis Pirla Bilbon zuen kapelategian 80ko hamarkadaren hasierako urteetan, artilea astintzen duen langile baten atzean.\nJosé Leclerq donostiarra, belgikarren iloba, Carmen Sarasolarekin zegoen ezkonduta. Ponsolen saltzaile gisa sartu zen eta arduradun izaera iritsi zen. Agapito Ponsol hil zenean jardueraren ardura hartu zuen. Leclerq Sarasola senar-emazteen sei seme-alabek negozioarekin jarraitu zuen eta aita hil zenean (1930.eko abuztuaren 13a) Ponsol, SL enpresa osatu zuen. Victoriana Carrasco, José Mª Leclerq-en (kideetako bat) emaztea, enpresan sartu zen.\n1932. urtean José Mª Leclerq negoziotik banatu eta kapelategi berri bat ireki zuen Narrika kaleko 18. zenbakian. 13 langile zituen lanean eta ospe handia lortu zen. Hil zenean, emazteak, Victorianak, jarduerarekin jarraitu zuen, eta horren ondoren José Luis Leclerq-ek eta horren alaba Mª Doloresek jarraitu zuten familiaren tradizioarekin.\nPonsol, SL enpresan sortzailearen negozioarekin jarraitu zuten, lehenengo eta behin Ignacio eta Carmen anai-arrebek, eta gaur egun Iñakik, titularrak, eta bere semeak, izen berekoak. Hala eta guztiz ere, gaur egungo jardueraren funtsa komertzializazioa da.\nVictorina Carrasco (eskuinetik hasita hirugarrena) 1945. urtean hainbat ofizialekin (José Luis Leclerq-ek utzitako argazkia).


Zergatik dago horrenbeste mezu elektroniko sarrera-ontzian EZ IRAKURTZEN DUZUNA? | Martech Zone\nIgandea, maiatzaren 13, 2007 Larunbata, apirilaren 16, 2016 Douglas Karr\nGaur, eROI-k 200 posta elektronikoko saltzaile baino gehiagori egindako inkesta baten inguruko ikerketa argitaratu du. Nik pertsonalki emaitzak etsigarriak direla uste dut - ia kezkagarriak. eROI-k posta elektronikoko merkatariei galdetu die zer iruditzen zaien garrantzitsuena. Hona hemen emaitzak:\nIMHO, Erabat ados nago lehenengo 2 elementuekin. Garrantzia eta entregagarritasuna funtsezkoak dira ... sarrera ontzira mezu egokia jasotzea izan beharko lirateke zure faktore nagusiak. Posta elektronikoaren diseinua eta edukia da zure arazoa. Bidaltzea hobetu daiteke posta elektronikoko zerbitzu hornitzaile bikain batekin lan eginez.\nBeheko 3an ezaugarri izugarriak agertzen dira eta gaur egun posta elektroniko bidezko merkatariekin funtsezko arazoak agertzen dira. Posta elektronikoko marketinak "mezu egokia" izan behar du "pertsona egokiei" "une egokian". Oso ona da zure denbora guztia edukian zentratzen baduzu, baina eduki egokia jendeari zuzentzen al diozu segmentazio egokiaren bidez edo edukia modu dinamikoan sortzen baduzu zure irakurleetan oinarritutako mezu elektroniko batean? Mezu elektronikoa haien sarrera-ontzian sartzen ari zara denean eragin handiena izango du?\nMehatxatutako mezu elektronikoak\nPosta elektronikoko merkaturatzaile aurreratuek ohartzen ari dira bidalketek edo eragindako bidalketek marketinerako aukera bikaina direla. Arrazoi batzuk daude horretarako:\nHarpidedunak komunikazioa hasi zuen. (pertsona egokia)\nHarpidedunak erantzuna espero du. Espero ez ezik, eskatzen dute! (denbora egokia)\nMezua gertaera edo eduki zehatz bati zuzentzen zaio. (mezu egokia)\nKomunikazioaren bide nagusia zure harpidedunari erantzutea den bitartean, salmenta aukerak mezu horretan sar daitezke ez uzteko estekaren baldintzarik gabe (mezu transakzionalak salbuespen dira CAN-SPAM.\nMezu egokia, une egokia, pertsona egokia\nHona hemen adibide bat: haririk gabeko bideratzailea erosi nuen. Berrespen mezu elektronikoan, nire salmenta baieztatzen duen mezua jaso beharko nuke, erosketen informazioa txertatu ETA doako bidalketak eskaintzen dizkit nire ordenagailurako haririk gabeko txartel berri bat gehitu nahi badut eskaintza 10 egunetan iraungitzen den ekintzara deitzeko. . Agian eskaintza dago uneko bidalketara gehitzeko ordubete barru eskatzen badut!\nArazoa, noski, askotan alderantziz baino, sistemak ekintza definitzen duela da. Posta elektronikoko merkaturatzaileek epeetara bultzatzen dituen sistema dugu buletina ateratzeko, irekitze, klik eta bihurketa kopuru jakin bat lortzeko epeen ordez. Beraz, posta elektroniko bidezko merkaturatzaileek esaten dietena egiten dute ... beren zerrenda osoari aplikatzen saiatzen den eduki batzuk apurtzen dituzte eta epe bidez helarazten dute posta elektronikoa.\nOndorioak are okerragoak dira, sarrera ontzia betetzen jarraitzen dugun heinean, harpidedunek ordaintzen dute arreta gutxiago orokorrean posta elektronikoko mezularitzara. E-posta merkaturatzaile guztiak Chris Baggott eta Ali Sales-en liburua irakurtzera animatuko nituzke - Posta elektronikoaren marketina zenbakien arabera gehiago jakiteko.\nTags: Email Marketingposta elektronikoaren pertsonalizazioaposta elektronikoaren harpidedunaposta elektronikoaren orduaharpidedunakaktibatutako mezu elektronikoakirakurri gabeko mezu elektronikoa\nMaiatza 13, 2007 11 at: 26 AM\nAmazon nahiko ona da "Mezu egokia, une egokia, pertsona egokia" kontzeptu honetan. Erosi dituzun gauzak erabiltzen dituzte erosketa horietarako garrantzitsuak diren posta elektronikoko iragarkiekin bideratzeko, salmenta / promozioa dagoenean.\nHori esanda, sistema ez da perfektua. Duela gutxi aire konpresore bat erosi dut eta osagarriekin nirekin bideratu beharrean, beste aire konpresore bat saltzen saiatzen dira.\nMaiatza 13, 2007 2 at: 55 PM\nAdos nago Slap-ekin, erabiltzen ari diren mezu elektronikoen diseinua ikaragarria den arren - lineako gomendioak nahiko politak dira. Liburu bat erosteko modua gustatzen zait eta "liburu hori irakurtzen duten besteek irakurtzen dutena" asmatzen dute. Salbuespen bat beste norbaitentzako oparia erosten dudanean da; orduan opari horri buruzko gomendioak jasotzen ditut etengabe! Opariak algoritmoetatik iragazi ditzaten gustatuko litzaidake.


5 arrazoi Intergune+ ekitaldian EKITEKO - SPRI\n5 arrazoi Intergune+ ekitaldian EKITEKO\nZiurrenik dagoeneko baieztatu duzu Intergune+ ekitaldian parte hartuko duzula. Zorionak! Hala ez bada, kontuan izan datorren urtera arte ez duzula aukerarik izango euskal enpresen nazioartekotzearekin lotutako hitzordu horretan parte hartzeko. Baldin eta patuari aukerak eman behar bazaizkio, UP Euskadik aukerak eman nahi dizkizu, zure ekintzailetzako kezkentzat aukera berriak bilatzeko. Eta erabakia hobeto hartzeko, hona hemen 5 arrazoi bikain Intergune+ ekitaldian EKITEKO:\n“Inspirazioa existitzen da, baina lanaren bidez aurkitzen da” (Picasso)\nHasteko, enpresa mundura zuzendutako ekitaldi oro (edozein dela ere tematika nagusia) interesgarria da zuretzat, halako espazioetan xehetasun txikienak ere ezagutzak, gaitasunak edo trebetasunak eman diezazkizulako zure negozioaren giderrak hartzeko. Ekintzaileok informazioa xurgatzen dugu, eta gure “ADN egileak” ekintzarako erabaki bihurtzen du informazio hori.\nZatoz ekitaldira eta konekta zaitez mundu mailako sarearekin; antolatzaileek jakinarazi digute Inspirazio Andrea Intergune+ ekitaldira etorriko dela, eta ideia eta aukerak banatuko dituela atzerria ere zure negozioaren jomuga izan dadin.\nZure ideiak, zure talentua, zure produktuak eta zerbitzuak (eta dirua) GLOBALAK dira!\nAukerak alde guztietan daude, eta badakizu hori hala dela! Munduan zu ezagutzeko gogoa duten pertsonak eta enpresak daude, eta horretarako topagunea da Intergune+; nazioartekotzearen euskal sarea osatzen duten 70etik gora ordezkari eta eragile komertzial elkartuko dira bertan eta aholku eman diezazukete nazioartekotze proiekturako herrialde eta testuinguru egokienak aukeratzeko eta lehen urratsak emateko. Bertatik bertara ezagutuko duzu Basque Enterprise Europe Network sareak biltzen dituen 70 herrialdeek eskain diezazuketen balio erantsia, finantzaketa multilateralaren aukerak eta eskuratu ditzakezun bestelako finantza instrumentuak… Hori guztia eta askoz +!\nBidaia onenak konpainia onean.\nNazioartekotze prozesuak bere denbora behar du, eta baliabide ekonomikoak, teknikoak, materialak, eta abar beharko dituzu, jakina. Baliteke zure indarra mugagabea izatea, baina baliabideak mugatuak dira eta ongi administratu behar dira. Bidaia guztiak hobeto egiten dira konpainia onean, eta nazioartekotze prozesuan ere komeni da aliantza onak egitea: profesionalak, bazkideak, hornitzaileak, lankidetza estrategikoa, operatiboa edo teknologikoa, e.a. Intergune+ ekitaldiko erakusketa gunean nazioartekotzeko zerbitzu eta baliabideak ezagutuko dituzu.\n“Zerbait lortzeko eman beharreko lau urratsak: plan erabilgarri bat, prestakuntza, prozesu positiboa eta iraunkortasuna” (W. Arthur Ward)\nZatoz, ezagutu eta aprobetxatu Eusko Jaurlaritzako Ekonomiaren Garapen eta Lehiakortasun Sailaren nazioartekotzeko plan estrategikoa, zeinaren arabera Mexiko baita Euskadiren lehentasunezko herrialdea. 120 euskal enpresa inguru daude Mexikon, nagusiki automozio, aeronautika eta energiaren sektoreetakoak. Mexiko ekonomia ireki eta egonkorra da, Iberoamerikako bigarrena, eta hazkunde potentzial handia izateaz gain, NAFTA merkaturako sarbidea da.\nHorrez gain, Intergune+ ekitaldian sakonki aztertuko dugu JUNCKER PLANA. Inbertsio Estrategikoetarako Europako Funtsak lehentasuna emango die balio sozial eta ekonomiko handiena bermatzen duten eta azpiegitura estrategikoak sortzea helburu duten proiektuei, bereziki banda zabalari eta energia-sareei, garraio azpiegiturei, hezkuntzari, I+G-ri, energia berriztagarriei eta energia eraginkortasunari, eta ETE eta midcap-entzako arrisku-finantzaketari…\nJuncker Planak suspertze ekonomikoa du helburu, balio erantsia eta errentagarritasun frogatua duten proiektuetara inbertsio pribatua erakarri ahal izateko.\nPlan honetako neurriek 330.000 eta 410.000 milioi euro bitarteko ekarpena egin diezaiokete EBko BPGari datozen hiru urteetan, eta 1,3 milioi lanpostu sor ditzakete. Ez galdu Plana sakonki ezagutzeko aukera!\n“Pertsona azkarrek gainerakoen akatsei erreparatuz saihesten dituzte beren akatsak…” (Publio Siro)\nZu iristen zarenerako, beste enpresa eta profesional batzuek jada izan dituzte 1.000 porrot eta 100 esperientzia arrakastatsu. Gida zaitzatela bost kontinenteei buruzko ezagutza espezifikoa duten pertsonek. Azken urteotan babestutako 4.000tik gora proiekturen ESPERIENTZIA aurkituko duzu espazio bakar batean: Intergune+ ekitaldian. Horrez gain, 50etik gora adituk sakonki aztertuko dituzte zuretzat interesgarriak diren gaiak, ikuspegi hobea izan dezazun eta zure misioari zentzua eman diezaiozun.\nOraindik zalantzan zaude? Ez dakizu zergatik EKIN behar duzun Intergune+ ekitaldian?\nHona hemen hiru gogoeta +\nMila miliako bidaiak ere lehen urratsarekin hasten dira. (Lao-tsé)\nZATOZ INTERGUNE+ EKITALDIRA\n“Jende guztiak pasatzen uzten dio nora doan badakienari”. (Antoine de Saint-Exupery)\nINFORMA ZAITEZ, INSPIRA ZAITEZ, NAZIOARTEKOTU ZAITEZ\n“Bidaiatzen ohituta dagoenak badaki egunen batean abiatu egin behar dela.” (Paulo Coelho)\nTXAPELA BURUAN ETA IBILI MUNDUAN…


Bestondoa ajea, biharamuna... erabat-erabat, baina kentzeko erremedioaren jabe zelakoa, ordea, ez zitzaigun, hasierako elkarrizketa haietan bederen, guztiz garbi gelditu. Iritzi kontrajarriak zeuden horri dagokionez, zerbait entzun bai baina esan denaren zentzua erabat ulertu ez denean gertatzen den bezala. Batzuek esaten zuten baietz, argi ulertu ziotela, bere ahotik, ajea erabat sendatzeko botika edo erremedioa ezagutzen zuela, eta guri erakusteko prest zegoela; beste batzuek zioten ez zuela inolaz ere horrelakorik esan, hori B-12ren egiazko hitzen interpretazio oso zabal eta baikorra zela, B-12k benetan esan zuena zela batzuetan, hau da, baldintza jakin batzuk gertatzen zirenean, eta orduan bakarrik, sendatzen zuela bestondoa, eta baldintza horien barruan, gainera, ajea kendu nahi zuenaren borondateari zegokion zerbait bazegoela, hau da, nork bere aldetik zer edo zer ipini behar zuela. Beraz, ez zegoen erabateko adostasunik, eta hortik hainbatek ateratzen zuen ondorioa zen B-12, puntu horri zegokionez, nahita eta berariaz anbiguo agertu zela. Ostera, ez zegoen anbiguetaterik bere buruari bestondoa erabat, errotik, zeharo, guztiz kentzen zionaz bezainbatean. Puntu horretan B-12 oso garbi mintzatu zen. Eta, jakina, oso-oso garbi gelditu zen, baita ere, euskararen auzia konpontzen lagunduko zigula; ohartarazi zigun, ordea, eman beharreko urratsak zeintzuk ziren esango zigula, baina berak ez zuela lanik egingo, lana guk egin beharko genuela, horixe zela ordaindu beharko genuen prezioa.\nEsan genion baietz, ez zegoela arazorik, gu lanerako prest geundela, gogotik ekingo geniola. Konforme, esan zuen, orduan, behar duzuen lehenbiziko gauza, hasteko, kanon literario bat da. Ez, ez, ez moztu zigun, gutariko batzuek zer edo zer esan nahi genuela iruditu zuenean, bigarren, hirugarren edo are laugarren mailan baizik ez naiz ari linguistikaz edo gramatikaz. Kanon literario-literarioa. Obrak. Liburuak. Eta orduan, B-12k kanon bat behar genuela esan zuenean, hain zuzen, hasi ginen Kolko Mitxoletarekin gogoratzen, bera baitzen, gure artean, soziolinguistika, filatelia, matematika, sumo, eraikuntza, filologia, apikultura, psikologia, zinema, latina, enologia, zientzia, literatura, numismatika eta abar, hau da, zer edo zer, kanon bat zer izango zen ere barne, esaterako, eta gauzak, orokorrean, zekizkiena. Earrainyú, esan genuen, Kolko Mitxoletak jakinen du kanon bat zer den eta zertarako balio duen, baina Amazonian galdurik dago, eliteko andereño batzuek zainduta, eta «alua, paripé, alua» baizik ez du esaten. Earrainyú. Baina B-12 ez zen gutaz errukitu; kanona bilatzetik hasi eta gero mintzatuko gara, horiexek izan ziren bere hitzak.\nBestetik, aise ulertzen da B-12ren agerpenak eta bere errebelazioek sortu zituzten poza eta ilusioa itzelak izan zirela; eta, hori ulerturik, are aiseago ulertzen da denok B-12 ere barne, noski sagardotegira afaltzera eta gero parranda egitera joan ginela. Eta parranda ikaragarria egin genuen, sekula ez bezalakoa, kanona bilatzen hastearena hurrengo egunerako, geroko, bai, geroko utzirik; eta edan ere, luze, ikaragarri luze edan genuen, batez ere B-12ren botika probatuko genuelakoan eta bestondorik edukiko ez genuelakoan (zeren, gure artean esan dezadan, bestondoa baita edateak sortzen duen arazorik txarrena). Eta horrela, hurrengo goizean, porru eginda geundenean, elkartu eta B-12ren bila joan ginen, orduan argituko zelakoan bestondoa kentzeko botikaren misterioa. Beharra ere bagenuen, eta ez nolanahikoa.\nBaina, gutxien espero genuenean, B-12 bainaka eta aitzakiaka hasi zitzaigun. Agian ez zitzaigula botika gustatuko, bigarren mailako ondorioak eduki zitzakeela, norberaren aldetik prestazio gogortxoak eskatzen zituela... Ez genuen deus ulertzen, eta, aldiz, B-12 udaberriko lilia bezain fresko zegoela ikusten genuen. Tira, B, esaten zioten gutariko batzuek zeren, aurreko gaueko parrandaren ondorioz, B-12 kide berri bat bezala ikusten hasiak ginenez, batzuek «B» deitzea erabaki baitzuten, izena laburtzeko eta nolabaiteko familiartekotasuna erdiesteko, eta munduan zehar ezizenak jartzen famatu gaituen omenari omenaldia egiteko (B-12 zenez B deitu, ulertzen?), eta halaxe esaten zioten, B, zuk ez duzu bestondorik, beraz edabea hartu duzu, ezta? (Edabea esaten genuen, zergatik ez dakidala denok edabea zela uste genuelako). B-12k zalantzati erantzuten zuen, bai..., esaten zuen aurrena, eta gero berriz, ez..., eta gero, bai baino ez..., zeren..., agian ez zaizue gustatuko..., oso pertsonala da... Baina gure sabai idortuak, ura ere metabolizatzeko ez ziren gure gibelak, gure buru lodiak, gure puxika hanpatuak, ez zeuden B-12ren atzera-aurrerak, duda-mudak eta planta herabetiak jasateko moduan, eta orduan orro batean hasi gintzaizkion edabe eske, gure neurona matxuratu eta zulatuei gelditzen zitzaien kemen guztia asko ez bazen ere bilduz.


About: Uztailaren 11\nUztailaren 11 gregoriotar egutegiaren urteko ehun eta laurogeita hamabigarren eguna da, 193.a bisurteetan. 173 egun falta dira urtea amaitzeko. Daturen bat falta bada, urtearen lotura jarraitu han sartzeko.\nUztailaren 11 gregoriotar egutegiaren urteko ehun eta laurogeita hamabigarren eguna da, 193.a bisurteetan. 173 egun falta dira urtea amaitzeko. Daturen bat falta bada, urtearen lotura jarraitu han sartzeko. (eu)\nUztailaren 11 (eu)


Maiatzak 1: Eutsi tinko borrokei - Steilas\nMaiatzak 1: Eutsi tinko borrokei\nPREKARIETATEAREN KONTRA. LAN ERREFORMAK INDARGABETU.\nEgoera hau guretzat sostenga ezina den sistema kapitalistaren krisialdi ziklikoek eragin dute. Horrela bada, pairatu ditugun azken lan erreformek gaurko muturreko egoerara eraman gaituzte. Honek bukaera behar du izan, eta orain bukatu behar da; horregatik, gaur ere PP eta PSOEren lan erreformak indargabetzea exijitzen dugu. Alderdi ezberdinek helburu berbera: langileen eskubideekin aka(ba)tzea, botere oraindik handiagoa emanez patronalari, zeina klase politiko dominatzailearekin batera ederki ibiltzen den, ukitzen duen guztia kolokan jarriz.\nPrekarietate honek hil eta gaixotzen gaitu. 2018an, 68 pertsona hil ziren lan istripuetan, eta 2019an 15 jadanik izan dira. Hau gutxi izango balitz, sistema honek behartzen gaitu langileok gaixorik joaten gure lanetara, eta gainera, askotan, lan baldintza petralek gaixotzen gaituzte. Patronalak jarritako arauak mutuek fideltasunez betearazten dituzte. Lanera osasuntsu joan nahi dugu, eta gainera, bizirik itzuli nahi dugu. Gure bizitzak eta gure osasunak haien benefizioak baino baliotsuagoak dira.\nNekatuta gaude sistema kapitalista eta heteropatriarkal honetaz emakumezkoak menderatzen gaituen eta, gure gizonezko lankideekin berdintasunean bizitzen eragozten gaituen. Kokoteraino gaude Estatu osoan altuena den soldata arrakala justifikatzeaz eta horrekin bukatzeko neurri eraginkorrak ez hartzeaz behingoz. Kopetaraino gaude gure jardunaldi bikoitza eta hirukoitza normal eta naturaltzat hartzeaz, kontratu partzialetako %79 emakumeek betetzeaz, gure lanpostuen ez-egonkortasunaz, bertan jazarpenak eta erasoak pairatzeaz… Emakumeok ez gara bigarren mailako langileak, ez! Ezinbestekoak gara mundua sostengatzeko; hau denok dakigu, eta ez dugu jarraitu nahi gutxiespenak eta bazterkeriak jasaten. Haien kristalezko sabaia hautsiko dugu, bai, eta batez ere aurrera jarraitzen eragozten gaituzten beraien soldata irristakorrekin amaitu nahi dugu. Bada gure garaia. Azken bi greba feminista, hasiera baino ez dira izan: bukaeraren hasiera, sistema heteropatriarkalaren hasiera, hain zuzen ere. Argi gera dadila: behar dugun eraldaketa sakona, feminista izanen da, edo ez da izango!\nBizitzea merezi duten bizitzak nahi ditugu. Denok – emakumeak zein gizonak- bizitzeko lekua uzten diguten bizitzak. Kapitalismoak dirua eta merkantzietarako ez du mugarik ezartzen, baina jendeari hesiak eta harresiak altxatzen dizkio mugimendu askatasuna eragotziz. Gure sorlekua edozein izanda berdinak garela aitortu beharra dago. Era berean haien mugak eta hesien gainetik gure klaseko elkartasuna eta elkar-lankidetasuna aldarrikatuko dugu.\nAzken urtean, pentsiodunek kaleak bete dituztela berriz ikusi ditugu pentsio duinak erreklamatuz, nekez irabazitako erretiroaz disfrutatzeko. Aldi berean, kapitalaren pilaketaren behar etengabeak burgesiaren eskuetan, ekoizpen eredu desarrollistara eramaten gaitu, planetaren bizitzarekin talka egiten duena. Honen adibide hurbilak ditugu AHTerako lanen berrastea edo hirigintza eredu batzuk kapitalaren beharretara erantzuten dutenak eta ez giza beharretara.\nPrekarietatearekin bukatzeko ordua da: lana ez duten eta lana duten pertsonen prekarietatearekin; lan eta gizarte prekarietatearekin. Bizitza erdigunean jartzeko unea heldu da, eta era berean, bada garaia merkatu interesak zein ekonomikoak behingoz baztertzeko. Itotzen gaituen sistema honen gainetik eta bere etekinen gainetik ere GU gaude, LANGILEOK, pertsona batzuen esplotazioan oinarritzen den sistema kapitalista eta heteropatriarkalarekin akatzeko atzera pausurik emango ez duen klase duina eta borrokalaria.\njoakin2019-04-30T10:33:50+02:002019 29 apirila |Albisteak, Jendarte mugimenduak|


Txuri Urdin dobletearen bila doa Jakara – Txuri-Urdin Hockey Hielo\nTxuri Urdin dobletearen bila doa Jakara\nKopako Final 4a ospatzen da asteburu honetan eta donostiarrak Bartzelonaren aurka arituko dira finalerdian\nLiga irabazi ondoren, dobletea da Txuri Urdinen hurrengo erronka. Tito Marcelinoren mutilek bigarrena jarraian lortzeko aukera daukate asteburu honetan, Jakan ospatuko baita Kopako Final 4a. Igandeko finalean egoteko (16etan), donostiarrek Bartzelona gainditu beharko dute finalerdian (larunbatean, 16.30tan).\nPlayoffetan argi ikusi zuten gipuzkoarrek bost zentzuak izotzean ez badituztela jartzen, edozein aurkariak egin diezaiekela min eta ligako finalerdian eta finalean ikusitako berdintasuna abisu moduan hartuko dute Marcelinoren mutilek.\nTxuri urdinek konfiantza haundiarekin hartuko dute Kopa, eta ospakizunen ondoren lehiaketa erritmoa berreskuratzea izango da erronka nagusia. Aurrean ez dute aurkari erraza izango finalerdian. Bartzelonak oso garesti jarri zion Puigcerdari Ligako inalerako txartela eta, nahiz eta bi partiduetan galdu finalerdia, bi neurketetan sartuta egon zen azken minuturaino.\nBeste finalerdia Txurirenaren aurretik jokatuko da eta Puigcerda eta Majadahonda izango du aurrez aurre. Gironakoek sekulako maila erakutsi zuten finalean eta Txurirekin batera, faborito nagusiak dira Kopa hau irabazteko.\nDonostiarrak, beharbada, puntu bat gainetik daude, baina edozein moduan berdintasun haundia egongo dela susmatzen da.\nTito Marcelinok Alex Vearen baja dauka bi partidu hauentzako. Donostiarrak lan egin behar du eta ezin izango du bidaiatu.


Lehendakariak Miguel Lazpiur, Justo Ercilla, Jesús Hermosilla, Juanjo Azkarate eta Miguel Gandiagari emango dizkie Korta Sariak - Red de Parques de Euskadi\nEusko Jaurlaritzak 12 urtetan, sariak martxan jarri zirenetik, saritu dituzten enpresari guztiak omenduko ditu.\nGaur arratsaldean, Patxi López lehendakaria aurten 12. aldiz egingo den Joxe Mari Korta Sarien banaketa ekitaldiko burua izango da. Ekitaldia Lehendakaritzaren egoitzan egingo da. Enpresari, erakunde eta euskal jendarteko ordezkari ugari izango dira bertan eta bost euskal enpresariren lan-ibilbidea sarituko dute.\nHauek dira aurten saria jasoko dutenak: Justo Ercilla (Zayer-en sortzailea), Juanjo Azkarate (CCCren kontseilari ordezkaria), Jesús Hermosilla (Baskonia taldekoa), Miguel Gandiaga (Ingeteam-ekoa), eta Miguel Lazpiurren, Confebask-eko lehendakari ohia.\nEpaimahaiak azpimarratu duenez, nabarmentzekoa da bost sarituek euren lan jarduera garatu duten enpresaritza sektoreekiko duten konpromisoa. Halaber,“enpresaritzako baloreak garatzen, enpresak sortzen eta jarduera berriak eta lanpostuak sortzen izan duten garrantzia” azpimarratu du.\nAurten, bost enpresari horien lan-ibilbidea goraipatzeaz gain, lehendakariak Joxe Mari Korta sariak eman dituzten 12 urteetan saritu dituzten guztiak omendu nahi ditu. Sariek ETAk hildako eta Adegiren lehendakari izandako enpresari gipuzkoarraren izena dute.\nMakina-erreminta alorrean aritzen den Gasteizko Zayer enpresaren sortzaileetako bat da. Justo Ercilla 1921eko azaroaren 14an jaio zen, Durangon (Bizkaia). XX. mende erdialdeko ekintzaile hori langile familia batean hezi zen. Aitak, izen bera zuenak eta okina zenak, sakrifizioaren eta lana ondo egiteko konpromisoaren baloreak erakutsi zizkion. Amak, Vicentak, berriz, xumetasunak eta umiltasunak bizitzan norabide egokia hartzeko daukaten garrantzia erakutsi zion.\nEzkonduta dago. Bost seme-alaba eta bederatzi biloba ditu. Eibarko Armeria Eskolan ikasi zuen. 40ko hamarkadan, Durangoko gazte horrek etorkizuna zuela ikusita, Pedro Anituak Gasteizko Elizbarrutiko Eskola sortu berrien kide izatera gonbidatu zuen. Bertan, zenbait enpresarik Ercillak mekanikaren inguruan zuen ezagutzaren gaineko eskolak jaso zituzten, eta ikasleekin makina bat baino gehiago ere sortu eta eraiki zituen.\nHala, 1957an, alor akademikoan bereganatutako eskarmentua praktikan jarri nahian, Zayer makina-erreminta lantegia sortu zuen. Fresatzeko makina txikiak, artezteko makinak eta tornuak egiteari ekin zion, 47 langilerekin batera. Lantegia osatu eta urte bat besterik igaro ez zela, Espainian kopiatzaile hidraulikoa zuen lehen kontsolako fresatzailea egitea hitzartu zuten.\nEspiritu berritzaile horrek bizirik jarraitzen du Zayerren, gaur egun bere sorkuntzak tamaina eta balio erantsi teknologiko handiagokoak diren arren. Honek lehiakorrago bihurtzen du Zayer.\nBerehala, Justo Ercillak bere negozioa mundura ireki zuen, baita bere produktua nazioartera zabaltzeko eta merkatua zegoen lekuan saltzeko aukera ere. Estatutik kanpo lehen salmentak berehala egin zituen. Esate baterako, Argentina, Estatu Batuak, Brasil, Britainia Handia, Frantzia, Italia, Txina, Turkia eta… batez ere, Alemania Zayer-eko bezeroak dira, gizon horrek sakrifizioa, errespetua, zorroztasuna, konpromisoa eta bere buruarekiko exijentzia bezalako baloreei esker sortu duen enpresako bezeroak dira, hain zuzen ere.\nSEA-Arabako enpresariek Ercillaren hautagaitza aurkeztu zutenean, zera azpimarratu zuten: “Apaltasunez eta pragmatismoz, hainbat egoeratara egokitzen jakin du, inoiz ez dio errealitateari ezikusiarena egin eta arazoen aurrean aurrera egin eta jarraitzeko aukera emango zioten konponbideak bilatzeari ekin dio”\nZayerrek nazioartean ospe handia du makina-erremintan, 200 langile baino gehiago ditu eta bere politikak Justo Ercillaren baloreen kutsua du. Dagoeneko erretiratua dagoen enpresariak bere ondorengotza ondo zaindu du eta zentzuz pasa die negozioa bere ondorengoei, Carlos bere semearen esku utzi baitu.\nOrain, egunerokotasunetik urrundu den arren, Justo Ercillak egunero bisitatzen du lantegia. Atzean utzi du pilotalekuren batean pilota maisutasunez jotzen zuen garaia, nazioarteko makina-erremintako erreferente den enpresetako bat sortzen eta altxatzen erabili zituen indarra eta gogortasuna: Zayer.\nJuanjo Azkaratek hezkuntzaren, edizioaren eta komunikazioaren munduarekin izan du beti harremana. CCCren Kontseilari Ordezkaria da, aitonaren bitartez hasi zen familiako enpresa horretan. Halaber, Contrapunto publizitate-agentziako bazkide fundatzailea eta kontseilaria izan da.\nSantiago Rodrigezekin batera, Directo Dimension marketin-agentzia ere sortu zuen. Bitartekoen Kudeaketako kontseilaria da (Zenith Optimedia Group). Halaber, Secretariaplus.com, SearchMedia Marketing Digital Aurreratua, Incipy Digital Innovation Management eta Inesdiren (Irakasleentzako Berrikuntza Digitalerako Institutua) bazkide fundatzailea da.\nAzkarate FECEMDeko (egun Adigital, Espainiako Ekonomia Digitaleko Elkartea) lehendakaria ere izan da, eta egun lehendakariordea da. Halaber, batzar, jardunaldi, mintegi eta abarretan hizlari aritzen da maiz eta Ez beldurrik, ez alferkeriarik, ez lotsarik blogaren egilea da.\nAdegik bere hautagaitzan azpimarratu du Azkarateren jarduera eta bizitza bultzatzen duten Miguel “10 motorrak» eta irrikaz bizitzen laguntzen dioten hamar arauak honako hauek direla: «Onartu zalantza, egokitu etengabeko aldaketara, izan alboan baikorra den jendea, aktibatu jakin-mina, izan konfiantza zure jendearengan eta hazarazi, landu dibertsitatea, jarraitu bizimodu-arau osasuntsuak, berritu, ikasi etengabe, eta egin ezazu hori guztia beldurrik, alferkeriarik eta lotsarik gabe. Horrela zuk nahi duzun tokiraino iritsiko zara eta zuk izan zaitezkeena uste duzuna izango zara”\nJesús Hermosilla Bilbao (Baskonia Taldea)\n1939ko apirilaren 20an jaio zen Bilbon eta Baskonia Taldeko arduraduna da. La Sallen ekin zien bere ikasketei, Iturribiden, 15 urte bete arte. Ikastun gisa ekin zion bere lan-ibilbideari, Ordezko Iberikoak lantegian, 1954an. Oinarrizko formazio akademikoarekin jarraitu ahal izateko, aisialdiari orduak kendu behar izaten zizkion. Enpresa horretan erosketa, salmenta, antolamendu eta elkarteen kudeaketa eremuetan ikaste-ibilbidea garatzen du.\n1976an, elkarte horretan akzioduna izan ezin zela ikusita, banantzea erabakitzen du eta Auto Industrial Baskonia sortzen du. 1976tik 1976ra bitarte egindako enpresaritza jarduerari esker, automobilgintzan finkatuz doa eta, 1979an, automobilgintzako iragazpen industrialean jardungo duen enpresa berri bat sortzen du, Iparraldeko Iragazkiak (Finorsa) izenekoa.\nSektorean antzemandako beharrei erantzuteko, Biguinasa izeneko kudeaketa, erosketa eta antolamendu elkartea sortzen du. Hasiera batean, Euskadin jarduteko asmoz sortu zen eta 1980an Biguisur izenez maila nazionalean jarduteari ekin zion. Lehendakari izan zen 2005era arte.\n1981n, Baskonia eta Finorsa mugakideak diren Gipuzkoa, Burgos eta Kantabria probintzietara zabaldu ziren. Gaur egun, biek ala biek zazpi saltokitan garatzen dute euren jarduera, 12.500 m2ko instalazioetan. Beste 7.000 m2 ere badituzte etorkizunean eman daitezkeen handitzeetarako, 100 lanpostuetatik gora mantenduz.\nGaur-gaurkoz, Baskonia Taldea Espainiako buruetako bat da ordezkoen sektorean. Ad Parts erakundeko kide da, Europako ordezkoen Aftermarket enpresen burua.\nAsoziazionismoan, 1977an, Hermosilla Talde Merkatarien, ordezkoen, pneumatikoen eta Automobilgintzarako osagarrietan Elkarte Nazionalaren (ANCERA) fundatzailea izan zen. Urte berean, Bizkaiko Automobiletarako Ordezko eta Osagarrien Saltzaileen Elkartea (AVVRAA) sortu zuen, eta egun lehendakaria da bertan.\nEra berean, 1978an, Bizkaiko Automobilgintzako Enpresen Federazioa sortu zen, eta egun bera da burua. Federazioa tailerren (BAT), garajeen eta ordezkogileen elkarteek osatzen dute.\nHalaber, Cebek-eko batzorde exekutiboko eta zuzendaritza batzordeko kide da, baita Confebask-eko Batzorde Orokorreko kide ere. Halaber, Bilboko Komertzio Ganberako Batzarreko kidea da.\nCebek-ek honengatik proposatu zuen: “ere enpresekiko konpromisoa duen enpresariaren baloreak, jarrera eta eredua ordezkatzeagatik, bai eta enpresa horiek osatzen dituztenak eta Bizkaiko garapen ekonomikoa ordezkatzeagatik ere”\nIngeteam taldeko fundatzailea eta zuzendari orokor ohia da Miguel Gandiaga. 1974an jaio zen Eibarren. 1968an, ingeniaritza ikasketak bukatu berri zituela, Berlingo Askania Gmbh eta Bilboko Comercial de Electricidad, SA enpresetako filiala zen Askania Espainola izeneko proiektuan sartu zen ingeniari industrial hori, beste hiru gazterekin batera. Berlingoa mundu mailan automobilgintzan eta prozesu industrialen instrumentazioan berezitutako enpresa da.\n1972an, Siemens AGk enpresa alemaniarra bere egin zuen. Askaniaren bertako zatia Bilboko jatorriko enpresara bueltatu zen, eta profesional gazteen taldeak etorkizunean Ingeteam taldea izango zenaren lehen hastapenak eman zituen.\nUrte berean TEAM sortu zen (Automatismoa eta Neurriaren Teknika Elektronikoa), elektronika potentzialean eta magnitude elektrikoen neurri sistemetan berezitua. Bi urte geroago, 1974an, Ingelectric sortu zen, prozesu industrialen aplikazioaren ingeniaritza elektriko gisa. Bi proiektu horietan sinetsi zuen eta gogor sartu zen.\n1982ra arte bi enpresek Comercial de Electricidad taldean batera jardun zuten. Urte hartan, estrategia arrazoiak zirela eta, bi enpresak banandu egin ziren Lagun Aroren laguntzarekin, kide parte-hartzaile gisa.\nHortik aurrera, taldeak siderurgiako proiektu askotan hartu zuen parte, merkatu nazionalean nahiz nazioartekoan. Espiritu ekintzaileak eta esfortzu zaletasunak ikusarazi zien ezin zutela gertuko merkatuarekin etsi eta industria bultzatzen zuten merkatuen bila irten ziren kanpora, batik bat, Europaren erdialdekoetara.\nBere enpresaritza proiektuak 90. hamarkadan sendotu ziren. Lehen fase batean, nazioartera zabaldu zen kanpoan berezko egoitzak jarriz: Txina, Alemania, Txekiar Errepublika, Brasil eta Mexikon. Aldi berean, 1992an Zamudioko Parke Teknologikoko egoitza sozial berria ireki zuten. 4000m2 baino gehiago dituen eraikin funtzionala. Bertan 150 tekniko inguruk egiten dute lan.\nBarne mailak sortzen dira Energiaren sektoreari bultzada emateko. Eolikoen eremuan ere garatzen hasten da, eta 1997an garapen hori osatzen du Indar, 1940tik motorrak eta haize-sorgailuak egiten dituen enpresa, bereganatuz. Proiektu hori irudikatu zen eta fruitua eman zuen Beasaingo Indar lantegi berria eraiki zenean, 30.000 m2 baino gehiago dituena eta 800 langile baino gehiago izatera ere heldu zena.\n1993an Bascotecnia SteelB eraiki zen, Zumaiako Lagun-Artea eta Donostiako Bascotecniarekin batera, kanpoko merkatura bidaltzeko siderurgiako instalazio proiektuak garatzeko, giltza eskuan. Urte hauetan guztietan, 20 enpresa baino gehiago eta munduan zehar barreiatutako 3.000 langile dituen enpresaritza proiektua sendotu da. Taldeak Euskal Autonomia Erkidegoan ditu bere egoitzak eta erabaki guneak.\nIngeteam-en garapenak bizirauteko arazoak zituzten enpresa asko berarekin eraman eta aldatu ditu. Taldeak, lau bazkidek osatuta, familiako enpresaren ikuspegia duen enpresaritza kultura osatu du. Fundatzaileak ez daude eguneroko lanetan, baina «aholkulari» lan eraginkorra egiten dute, zentzurik onenean.\nLaurek argi izan dute beti aurrera egiteko enpresa osatzen zuten pertsonek etengabeko formazioa jasotzea ezinbestekoa zela. Taldea enpresa berritzailearen ereduaren onarpena jaso du, etengabeko formazioaren aldeko apustua izan duena.\nKorta Bidetik Fundazioak zera baloratu du: “Miguel Gandiagak inguratzen duten pertsonak ulertzeko eta behar dutenei laguntzeko duen umiltasuna eta eskuzabaltasuna. Gizatasun horri sen finak eta zuhurtziak laguntzen diote, bere lan-ibilbidean hainbat eratako egoera zailak konpontzeko baliagarri izan zaizkionak: Arazo teknikoak, komertzialak, kudeaketa eta zuzendaritza alorrekoak”\nGandiaga Robotiker-eko lehendakari izendatu dute azken urteetan, eta, duela gutxi, Tecnalia korporazioko idazkaria.\n1942ko irailaren 16an jaio zen Bergaran. Ezkonduta dago, alaba bat eta biloba bat ditu, ikasketa mekanikoen Lanbide Heziketa egin zuen Miguel Altunan, Bergaran, eta bertan maisu industrial titulua lortu zuen.\nMiguel Lazpiur tornulari aritu zen Arrasateko Nito lantegian eta Eibarko Andres Alberdin. 1960an, José Lazpiur Elcoro aitarekin batera, José Lazpiur Elcoro enpresa sortu zuen, tailer mekanikoaren jarduera egiten zuena, piezak mekanizatuz. Enpresaren lan-indarra aita-semeek osatzen zuten, behin ikasketak amaituta Agustin anaiak beraiekin bat egin baitzuen.\nJarduera sendotuta, diseinua sartu zuen bere produktuetan, eta 1964an Miguelek torlojuak punteatzeko lehen makina automatikoa diseinatu zuen soldaduskan, eta horri esker bere lehen asmakizun patentea lortu zuen.\n1973an, krisi ekonomikoari erantzuteko, produktua dibertsifikatu zuen eta taldeak eraikitzeari eta sektore industrialetarako taldeak, linea zuria, automobilgintza, elektronika, eta abar egiteari ekin zion. Hamar urte geroago, José Lazpiur, SA enpresa sortu zen, une hartan 18 langile zituena.\nJosé Lazpiur 1985an hil zen eta Miguelek enpresaren kudeaketa-lana bere gain hartu zuen. Bergarako San Blas auzoko pabilioiak handitu ziren.\n1989an, Miguel zuzendari zela, enpresak kalitatearen bidea aukeratu zuen eta industriaren munduan erabiltzen hasiberriak ziren kontzeptuak erabiltzeari ekin zion: Bezeroak asetzea eta produktu eta zerbitzuen kalitatea, enpresaren garapenean eta Miguel Lazpiurrek sustatutako jardueretan beti izan diren kontzeptuak.\n1993an AENORen ISO 9001 ziurtagiria lortu zuen. Bi urte geroago, United Technologies multinazionalak saritu egin zuen, hornitzailea aintzatetsiz. Urte hartan, enpresak aeronautikako sektorearentzako motorren piezak eta tresneria hornitzeko jarduerarekin jarraitu zuen eta, ITPk egindako kontu-ikuskaritza batean, Rolls Royce-n arauen araberako homologazioa lortu zuen.\nUne hartan Lazpiurrek enpresaren jarduera bi jarduera nagusitan banatu zuen: Makinak eraikitzea eta zehaztasunezko mekanizatuak.\n1999ra arte lanean jarraitzen du industriako zenbait sektoretan, kalitate orokorreko sistemak ezartzen ditu, eta arrakasta pertsonen ekarpenean oinarritzen dela uste du, euren partaidetzarekin. Miguel Lazpiurrek langile guztiak enpresaren proiektuan parte har zezaten bultzatu zuen. Urte hartan, enpresaren instalazioak handitu ziren, Impreci zaharraren ondoan zeuden pabilioiak bereganatuz.\nUrte hartan, berriz, GKN multinazional ingelesarekin joint-venture delakoa sinatu zen, eta GKN-Driveline-Lazpiur sortu zen Bergaran, 50 langile inguru dituena. 2002an Zubikua Galdara-lantegia sortu zen, Bergaran.\n2004an zehar, Toulousen (Frantzia) dagoen Digital Control Berri enpresako kide izatera pasa zen. Aurretik, 2003an, J. Lazpiur Taldea sortu zuen, enpresa guztiak biltzen dituen holding-a, batzuk jabetzan eta beste batzuk bazkideekin parte-hartzean.\nTaldeak 112 langile inguru ditu gaur egun eta 8 asmakizun patente lortu ditu.\nMiguel Lazpiur Confebaskeko lehendakari izan zen 2005etik 2011ra, nahiz eta beste zenbait ardura ere izan dituen, besteak beste, CEOEren lehendakariordea, Adegirena, eta DCBerriren kontseiluko kidea. Gaur egun, J. Lazpiur, SA Taldeko eta CM José Lazpiur, SAren kudeatzailea da, baita Ipar Asepeyo eta FISC GKEren kontseiluko kide ere.


Euskal Liburu eta Disko Azokea egingo dabe Ziburun lehenengo aldiz - bizkaie.biz\nBizkaie! 2019-05-22 13:28 Kulturea\nArgia astekariak eta Baltsan alkarteak bultzatuta dator ekimen barria.\nEuskal literaturea eta kulturea ardatz izango dituan ekimen barria jaioko da bagilaren 1ean Lapurdiko kostaldeko Ziburu herrian, I. Liburu eta Disko Azokea hain zuzen. Egun bakarreko feria izango da, bagilaren 1eko goizeko 11:00etatik arratsaldeko 20:00etara egongo dira erakusmahaiak zabalik. Herriko plazan izango dira ekitaldi nagusiak.\nEuskal Herri osoko 17 argitaletxe bertan izango dirala aurreratu dabe antolatzaileek, danetariko produktuak eskaintzen: Liburuak, diskoak, komikiak, mahai-jokoak... danak euskeraz.\nArgia eta Baltsan antolatzaileek hainbat helburu aitatu ditue ekimen hau martxan jarteko. Ume zein helduentzat dagoan euskerazko eskaintza kulturala zabaltzea, euskerea Ziburuko kaleetara ateratzea, Argiaren mendeurreneko ekitaldiak Lapurdira eroatea eta euskerazko irakurzaletasuna bultzatzea dira horreetako batzuk.\nZiburu eta euskerazko literaturea aspalditik egon dira lotuta, azokearen antolatzaileek gogoratu dabenez. Inguru haretako euskerearen urrezko aroko autore esanguratsuenetako bat izan zan Joanes Etxeberri Ziburukoa (1580-1665), eta hurrengo urte eta mendeetan be idazle ezagunak egon dira herrian: Piarres Detcheberry, Pierre Argaiñaratz, Beñat Gazteluzar, Jan Battista Kamusarri Murgi eta, XX. mendean, Piarres Larzabal.\nBaltsan alkartea orain dala zazpi urte sortu zan, Ziburuko eskaintza kulturalean euskerea sartzeko asmoz. Euskal Liburu eta Disko Azokea antolatzeko ardurea hartu dau orain, Argiagaz batera. Aurten mendea bete dau astekariak, eta ehun urtean gorabehera asko izan dituan arren, beti izan da euskera hutsezko hedabidea.